[Ura-Ura] : HUAWEI Mate 30 Pro Bakal Dibina Dengan Kamera Segi Empat Tepat, Bukan Bulat?

Terdahulu, kecoh di media sosial mengenai tersebar imej memaparkan lapisan kaca yang mendedahkan binaan panel belakang HUAWEI Mate 30 Pro – berbentuk bulat. Perkara ini benar-benar mengejutkan banyak pihak.

Pun begitu, muncul satu lagi imej bocor turut didakwa menunjukkan binaan panel belakang HUAWEI Mate 30 Pro. Tiada sebarang rekaan bulat, sebaliknya imej terbaru menunjukkan ia menyertakan potongan segi empat tepat – terletak pada bahagian tengah.

Memetik imej bocor, potongan tersebut kelihatan lebih tinggi berbanding HUAWEI Mate 20 Pro – ramai mula berspekulasi ia mungkin didatangkan dengan sokongan empat atau lima kamera utama bersama ketersediaan LED Flash.

Di samping itu, maklumat tertiris memetik sumber mengatakan bahawa HUAWEI dijangka mengekalkan binaan cahaya struktur 3D  untuk model kali ini (binaan ini mula diperkenal pada HUAWEI Mate 20 Pro).

Seperti biasa, maklumat tertiris masih lagi ‘rumors’ dan masih belum ada sebarang pengesahan rasmi mengenai model ini. Nampaknya kejutan HUAWEI kali ini penuh misteri dan teka teki! Jadi, sama-sama kita tunggu!

[SUMBER]


Pemilik Nokia 6.1 Plus Boleh Mencuba Android Pie Dalam Versi Beta

HMD Global baru sahaja melancarkan Nokia 6.1 Plus dan Nokia 5.1 Plus secara rasmi untuk pasaran tempatan pada hujung bulan September 2018 dengan tawaran harga RM1,149 bagi model Nokia 6.1 Plus. Dioperasikan dengan antaramuka Android 8.1 Oreo asli berasaskan platform Android One, Nokia 6.1 Plus menampilkan rekaan skrin bertakuk ini telah dijanjikan dengan sokongan kemas kini berterusan yang lebih cepat.

Terbaru, pemilik Nokia 6.1 Plus sudah boleh mencuba sendiri Android 9.0 Pie, selepas Ketua Pegawai Produk HMD Global, Juho Sarvikas membuat pengumuman rasmi berhubung perkara itu di laman Twitter miliknya.

Hungry for pie? 🥧 If you're a Nokia 6.1 Plus user, you'll be happy to know that Android 9 is now available to test in #Nokiamobilebetalabs. https://t.co/siaoX5xEmR #Nokiamobile #Android9 pic.twitter.com/0oiLr0NI09

— Juho Sarvikas (@sarvikas) October 9, 2018

Peluang baik bagi pengguna Nokia 6.1 Plus yang mana ingin menyertai program khas untuk menjadi salah seorang daripada penguji Android Pie boleh menyertai program ini di sini.

Baca juga:


OnePlus 7T Pro Kini Rasmi – Hadir Dengan Snapdragon 855 Plus & Dijual Pada Harga Kira -Kira RM3625

Pasti ramai teruja apabila OnePlus telah melancar peranti terbaharu yang dikenali sebagai OnePlus 7T Pro yang mana ia bakal dijual pada harga £699 (kira -kira RM3625).

Tidak boleh dinafikan bahawa peranti ini tampil dengan spesfikasi yang mengagumkan apabila ia dihadirkan dengan skrin yang sangat baik iaitu 6.67″ Fluid AMOLED 90HZ QHD+ dan tampil dengan sokongan HDR+.

Bukan itu sahaja, ia juga dihadirkan dengan spesifikasi dalaman yang sangat berkuasa apabila ia dihadirkan dengan Snapdragon 855+ dan dipadankan dengan RAM sebesar 8GB dan storan sebsar 256GB.

Kamera pula tidak boleh disangkal lagi, sangat baik apabila ia disertakan dengan 48MP + 8MP + 16MP bagi kamera utama dan kamera hadapan pula disertakan dengan 16MP.

Bateri juga besar apabila ia dihadirkan dengan 4085mAh dan disertakan dengan sokongan pengecasan pantas Warp Charge 30T yang nyata sangat pantas.

Warna yang ditawarkan adalah Haze Blue.

Beli Peranti OnePlus Di Sini:

Artikel Berkaitan:


Rasmi! ASUS ZenFone AR Dilancarkan Di Malaysia Dengan Tanda Harga RM3,799!!!

Telefon pintar sudah semestinya menjadi peneman setia walau di mana sekalipun. Memanggil rakan atau orang tersayang, menghantar pesanan ringkas, melayan laman sesawang, malah memuat naik gambar di laman sosial sudah menjadi perkara normal yang dilakukan.

Sehingga kini, ASUS mengambil langkah ke hadapan dengan memperkenalkan ASUS ZenFone AR. Telefon pintar ini hadir dengan fungsi AR iaitu sebuah projek Tango yang membolehkan pengguna berada dalam realiti maya.

ASUS Tricam yang disediakan menggunakan tiga lensa kamera dari jenis Motion Tracking System, Depth Sensing Camera dan Pixel Master 23 Megapiksel. Kamera-kamera ini bekerjasama memaparkan objek maya pada persekitaran sebenar dengan terperinci. Kamera depan pula diletakkan lensa sudut lebar 85 darjah 8 Megapiksel Pixel Master.

Pengguna juga boleh menggunakan alat Google Daydream untuk melihat persekitaran AR dengan lebih terperinci pada sudut 360 darjah. Selain itu, paparan skrin yang disediakan pada ZenFone AR ini hadir dengan resolusi 2560 x 1440p bersaiz 5.7 Super AMOLED. Peranti ini turut dibekalkan dengan cip pemproses Snapdragon 821 diikuti dengan RAM sebesar 8GB dan ruangan storan 128GB juga menyokong kad microSD sehingga 2TB.

Dilanjutkan pula pada bahagian hiburan, ZenFone AR dimuatkan dengan speaker Sonic Master 3.0 bersama 5-Magnet Structure dan DTS Headphone:X 7.1 Surround untuk fungsi realiti maya. Bateri pada peranti ini menerima saiz berkapasiti 3,300mAh yang disokong Quick Charge 3.0.

Bagi melengkapkan perkakasan, ZenFone AR menyediakan dua slot SIM (micro 4G/nano 4G), Bluetooth 4.2, sambungan USB Type-C. ASUS ZenFone AR dijual pada harga RM3,799 dan hanya warna Hitam sahaja disediakan buat masa ini, tawaran jaminan satu tahun dengan tukaran 1 ke 1 diberikan kepada para pembeli.

Anda yang berminat boleh dapatkan di kedai-kedai terpilih bermula 4 Julai 2017.


Samsung Galaxy S22 Mungkin Tidak Menggunakan Reka Bentuk Kamera Bawah Skrin!

\Menurut berita terbaru, layar lipat perdana Samsung Z Fold 3 akan memiliki teknologi kamera di skrin dan di luar skrin, tetapi siri S baru, siri S22 (dinamakan sementara), mungkin tidak dapat digunakan.

Sebilangan blogger digital memberitakan berita bahawa walaupun Z Fold 3 akan secara proaktif di skrin, model S22 siri iteratif Samsung masih menjadi layar berlubang. Sebabnya mudah. Kerana penjualan model siri S yang besar, Samsung cenderung menggunakan teknologi yang lebih matang. Ini juga dapat dilihat dari ini bahawa bahkan Samsung, yang memiliki teknologi layar yang sangat kuat, pada masa ini sangat konservatif dalam penggunaan teknologi kamera bawah layar. Dikombinasikan dengan berita bahawa Xiaomi juga akan menerapkan teknologi kamera bawah layar ke siri MIX unggulan kelas atas, ini dapat menunjukkan lebih lanjut bahawa teknologi kamera bawah layar belum matang.

Sebenarnya, melihat kembali perkembangan telefon pintar, penyebaran teknologi canggih akan memakan masa yang lama dan tidak dapat dicapai dalam sekelip mata. Walaupun teknologi kamera bawah skrin telah tersedia selama bertahun-tahun, mungkin memerlukan sedikit masa untuk benar-benar dipopularkan.


Power Ke Tak vivo V17 Pro Ni? Try Beli Dulu, Baru Tahu!

vivo sekali lagi menggegarkan industri peranti pintar tanah air dengan kemunculan peranti penuh inovasi luar biasa – vivo V17 Pro. Bukan satu, bukan dua tetapi enam kamera! Itulah inovasi dibawakan oleh model ini yang mana merupakan antara salah satu peranti paling menarik untuk didekati.

Nak tahu apa yang menarik? Kali ini eRing bawakan serba ringkas tapi padu mengenai model terbaik ini. Kena baca sampai habis!

Kamera peranti ini sememangnya menakjubkan kerana ia berupaya memperluaskan pandangan ke sudut yang lebih luas – boleh meluaskan perspektif sehingga 105 darjah dengan hanya satu klik! Menariknya lagi baik kamera depan mahupun belakang, kedua-duanya dilengkapi dengan sokongan lensa Wide-Angle – memberikan kelainan sekaligus mencipta kepuasan dalam kalangan mereka yang suka bergambar.

Kualiti? Jangan risau, sebabnya kamera peranti ini sangat bantu dalam penghasilan gambar yang menarik dengan keperincian jelas. Tak percaya? Cuba dulu…

vivo V17 Pro dilengkapi persediaan empat kamera utama dengan sokongan lensa cukup padu bersama kelebihan tersendiri dalam mempersembahkan imej berkualiti – kamera utama 48MP, 8MP Super Wide-Angle, 2MP Super Macro dan 2MP Bokeh.

Menariknya lagi, kamera utama ini disuntik dengan sokongan AI – di mana ia berupaya menghasilkan gambar lebih baik menerusi proses pengecaman objek dan situasi sekeliling. Selain itu, lensa utama ini juga menyokong fungsi AI Super Night Mode dengan sokongan HDR yang dinaik taraf bagi menangkap keajaiban suasana malam lebih sempurna.

Satu lagi kelebihan dan keunikan peranti ini terletak pada kepaduan lensa utama 48MP – kamera yang sangat memuaskan hati! Lensa ini dilihat menambahkan lagi kejelasan imej dengan resolusi lebih mantap, sekaligus amat membantu dalam pengambilan foto berkualiti tinggi.

Dalam pada itu, lensa ini juga sesuai digunakan untuk mengambil gambar dalam pelbagai keadaan – hasilnya boleh dikategorikan sebagai hebat dan sangat details dengan kombinasi warna menarik.

vivo V17 Pro juga berupaya merakam penggambaran malam dengan jelas – menerusi fungsi Super Night Mode. Menerusinya, pengguna berupaya menangkap lebih banyak penggambaran malam dengan tahap kecerahan dan perincian imej di luar jangkauan akal.

Dalam erti kata lain, memang cukup sempurna dan menyeronokkan. Siapa tidak suka kan? Oh ya! Terdapat juga sokongan mod malam tersedia pada kamera selfie – bertujuan mengoptimumkan kecerahan gambar dalam pencahayaan rendah bagi memberikan hasil lebih cantik.

Peranti ini bukan sahaja berupaya merakam hasil gambar terbaik menerusi kamera utama – bahkan ia juga boleh dilabel sebagai pakar selfie menakjubkan. vivo V17 Pro diselitkan dengan persediaan Dual-Selfie kamera – gabungan lensa 32MP + 8MP.

Percaya atau tak, setiap tembakan selfie yang diambil menggunakan smartphone ni sememangnya hebat! Nak-nak pula, siap pakej ada tetapan kecantikan auto. Memang meletop-letoplah gambar lepas ni!

Vivo V17 Pro disertakan dengan persediaan pengimbas cap jari pada paparan yang berteknologi tinggi, In-Display Fingerprint Scanning. Ha, hebat kan? Bukan gimik okay! Tak payah susah-susah cari butang, korang letak je jari atas permukaan skrin – terus buka! Settle! Zupp zapp berdesup desup 3 saat je weh!

Binaan fizikal vivo V17 Pro dibina dengan bahan berasaskan kaca secara keseluruhannya. Binaan belakang terasa sangat ergonomik dan begitu selesa ketika berada di tapak tangan.

Lagi satu, tak payah pening-pening kepala fikir pasal pilihan kemasan warna kerana ia didatangkan dengan dua pilihan yang menawan iaitu Knight Black dan Crystal White – Confirm puas hati dan tepati citarasa! ❤

Mak datuk…Bateri dia besar gedabak weh! Ha, sesuailah buat mereka yang selalu mengeluh bateri phone tak tahan lama. vivo V17 Pro dibekalkan dengan bateri sebesar 4,100mAh + sokongan Dual Engine Fast Charging. Memang mantap, boleh tahan lama! Pengecasan semula pun lebih cepat berbanding pengecasan standard.

Ha, so macam mana? Onz ke tak? Wah, wah memang padu teruk ni. Korang tak nak ke beli satu? Rugi tahu! Bagi yang berminat, vivo V17 Pro ditawarkan pada RM1,699 dan boleh dimiliki menerusi beberapa saluran berbeza termasuk vivo Online Store, Shopee, Lazada dan rakan telco yang mengambil bahagian. Enjoy your shopping okay!

**Advertorial dari vivo Malaysia

Reviu Eksklusif Vivo V17 Pro : Si Enam “Mata” Yang Penuh Keajaiban – Eh Ye Ke Ni?!


EzyCourier Dengan Rasminya Lancar Servis Penghantaran Ekspress

ezyCourier Malaysia telah dilancarkan secara rasminya oleh Ketua Pegawai Komunikasi SKMM iaitu Dato’ Ali Hanafiah Mohd Yunus dan disaksikan oleh Pengarah ezyCourier Malaysia, Encik John Gun bertempat di Mid Valley. ezyCourier Malaysia adalah sebuah syarikat penghantaran ekspress terbaru yang telah mendapat lesen daripada SKMM dan bakal menyertai 100 syarikat penghantaran ekspress di Malaysia.

Selaras dengan gaya hidup segalanya hanya di hujung jari, ezyCourier Malaysia menyediakan perkhidmatan penghantaran melalui aplikasi mudah alih sahaja. Menariknya ezyCourier Malaysia, ia telah memperkenalkan penghantaran ‘pintu ke pintu’ dengan harga yang berpatutan. Pada masa yang sama, ezyCourier turut menjemput orang ramai untuk mendaftar sebagai ejen ezyCourier. Pendaftaran dibuka kepada individu yang mahu mencari pendapatan separuh masa atau sepenuh masa dan boleh membuat hantaran menggunakan kereta, motosikal, basikal mahupun berjalan kaki. Untuk maklumat lanjut boleh layari laman web www.ezycourier.org atau Facebook ezyCourier Malaysia.


Raikan Hari Istimewa Dengan Peraduan & Promosi Dari OPPO

Sempena sambutan Hari Kekasih, OPPO Malaysia telah mengadakan satu pertandingan ‘Valentine’s Photography’ dan anda berpeluang untuk memenangi OPPO F5. Peraduan ini bermula 6 Februari sehingga 20 Februari 2018. Bukan itu sahaja, peminat OPPO yang membeli telefon pintar OPPO di Kedai Konsep OPPO pada 14 Februari 2018 juga akan mendapat coklat Ferrero Rocher secara percuma!

Cara menyertai :

1. Anda perlu memuat naik gambar bersama pasangan dengan ayat kreatif.

2. Selepas mendapat kebenaran dari pihak OPPO, anda perlu berkongsi gambar tersebut di Facebook.

3. Pemenang hadiah utama akan menerima OPPO F5, manakala pemenang kedua akan mendapat smartband serta hadiah saguhati akan mendapat Ollie Doll.

Lebih istimewa, OPPO juga mengadakan ‘Members Day’ pada 18 Februari 2018, di mana peminat OPPO yang membeli OPPO F5 atau F5 6GB pada hari tersebut akan diberi ganjaran berganda. Pengguna boleh menebus pelbagai hadiah menarik dengan mata ganjaran di Kedai Konsep OPPO.

Sebagai meraikan Hari Kekasih pada 14 Februari ini, OPPO juga menyediakan video pendek untuk anda semua! Jom tonton…


Reviu Eksklusif: Moto Mods, Konsep Modular Memberikan Pengalaman Unik

Tiada perbezaan yang ketara di antara Moto Z dengan flagship lain di pasaran dari segi fungsi dan kebolehan sekiranya digunakan sebagai peranti kendiri. Namun pada awal artikel, saya ada menyebut “pengalaman unik”, dan pada konsep dan komponen modular inilah segala-galanya menjadi sangat menarik pada Moto Z. Ayuh lihat satu persatu komponen modular Moto Z.

Tidak kira apa jua aksesori Moto Mods yang anda sambungkan, Moto Z dan Moto Z Play mampu mengenalinya secara automatik tanpa perlu membuat sebarang tetapan manual. Proses sambungan pintar ini sebenarnya telah dibantu oleh aplikasi khas yang dikenali sebagai ‘Moto Mods Manager’. Lebih menariknya, anda juga boleh memantau info asas seperti nama aksesori Moto Mods dan juga status bateri yang disambungkan.

Kita mulakan dengan komponen yang paling menarik (pada pendapat kami). Salah satu sebab kami katakan komponen modular Insta-Share Projector ini sangat menarik adalah pelaksanaan fungsi yang sempurna. Visual yang terpancar melalui projektor kompak ini sungguh memuaskan, malahan proses pengendaliannya juga amat senang dan mudah. Satu aspek yang saya perasan semasa menggunakan Insta-Share Projector adalah ia secara automatik membetulkan perspektif gambar dengan baik, jadi anda tidak akan menghadapi masalah paparan senget.

Terdapat dua lubang khas yang disediakan untuk menempatkan kipas bagi menyedut udara sejuk dari luar dan juga sebuah lubang lagi disediakan untuk mengeluarkan udara panas dari dalam projektor.

Projektor ini tersedia dengan dua butang kawalan fizikal iaitu butang kuasa yang juga berfungsi sebagai butang menu, dan juga butang melaras tahap kejelasan imej.

Sokongan kickstand terbina-dalam yang disokong memudahkan anda untuk menyelaraskan lontaran imej yang dihasilkan oleh projektor.

Sokongan bateri terbina-dalam sebesar 1100 mAh ini boleh dipantau dengan mudah dengan menekan simbol bulat berwarna kelabu yang terletak di bahagian atas pin magnetik.

Apabila projektor telah diaktifkan, anda boleh menekan butang kuasa pada projektor tersebut untuk mengakses menu tetapan projektor. Terdapat tiga menu disokong iaitu Keystone untuk melaras kecondongan imej, Adaptive brightness untuk melaras tahap keterangan imej, dan juga privasi penerimaan notifikasi.

Contoh imej projektor yang telah dipaparkan pada permukaan dinding dengan kelebaran hampir 2.5 meter ini kelihatan masih jelas dengan warna yang sangat baik. Semakin kecil saiz paparan bermakna semakin terang dan jelas imej yang dihasilkan. Anda juga disarankan untuk menggunakannya di dalam persekitaran yang gelap dan dilontarkan pada permukaan berwarna putih (tidak berkilat) serta rata.

Modular ini juga menjadi kegemaran kami kerana kualiti audio yang dihasilkan sangat-sangat baik. Bunyi berfrekuensi rendah seperti bass jelas kedengaran, manakala bunyi berfrekuensi tinggi tidak terlalu nyaring sehingga menjengkelkan. Audio yang dihasilkan JBL SoundBoost amat lantang namun masih selesa didengar.

Lebih menariknya, speaker ini tidak akan menggunakan kuasa bateri smartphone anda kerana ia telah dilengkapi dengan sokongan bateri 1000mAh terbina-dalam yang mampu digunakan sehingga 10 jam. Malah anda juga boleh menjawab panggilan dengan jelas dan lantang menggunakan speaker stereo ini. Tidak cukup dengan itu, penyediaan kickstand juga memastikan pengalaman mendengar muzik atau menonton video terasa lebih mudah dan menyeronokkan.

Penyediaan kickstand yang terletak antara kedua-dua speaker 3W ini boleh digunakan dengan mudah. Anda hanya perlu menarik keluar kickstand tersebut pada bahagian hujung yang tertera perkataan JBL dan kini smartphone dengan sambungan speaker boleh diletakkan dengan lebih baik.

Konsep kamera modular amat menarik, namun pada pendapat kami pelaksanaannya sedikit tersasar. Tambahan fungsi yang ketara pada Hasselblad True Zoom adalah kebolehan zoom optikal berbanding kamera sedia ada Moto Z. Tiada penambahan yang ketara dari segi kualiti gambar, resolusi, mod dan lain-lain, jika dihadirkan sekali akan menjadikan modular ini hits di kalangan pengguna.

Kelebihan optikal zoom jelas dilihat di sini, objek jauh nampak jelas dan butiran imej dipelihara dengan baik.

Seperti apa yang dikatakan tadi bahawa bateri Moto Z tidak bertahan lama kerana kapasitinya yang agak rendah, namun masalah tersebut dapat diselesaikan dengan mudah. Anda cuma perlu pasangkan Incipio offGRID Power Pack dan dengan serta merta anda akan mendapatkan 2200mAh kuasa tambahan untuk peranti anda. Saiz dan berat komponen modular ini juga berada di zon selesa penggunaan, dan sepanjang menggunakannya tidak mendapati masalah overheating.

Terdapat dua pilihan mod untuk anda mengecas Moto Z atau Moto Z Play iaitu ‘Default’ yang akan sentiasa memastikan bateri smartphone dicas penuh 100%. Manakala mod ‘Efficiency’ pula akan sentiasa memastikan bateri smartphone berada pada tahap minimum 80%.

Sebaik sahaja Incipio offGRID Power Pack disambungkan pada smartphone, proses mengecas akan dijalankan secara automatik dengan terteranya simbol + dan baki bateri power bank boleh dipantau pada ruangan notifikasi.

Mungkin power bank ini tidak dilengkapi dengan paparan digital sebagaimana power bank konvensional, tetapi anda sebenarnya masih boleh memantau status bateri melalui penyediaan lampu LED yang terletak di bahagian atas pin magnetik. Anda hanya perlu menekan simbol bulatan untuk mengaktifkan status LED bateri yang mana nyalaan hijau bermaksud bateri masih banyak dan merah bermaksud bateri perlu dicas.

Selain daripada jenama Incipio, sebenarnya terdapat beberapa lagi jenama power bank yang telah direka khas untuk kesesuian Moto Mods yang boleh anda miliki. Antara jenama yang turut menghasilkan Power Bank eksklusif untuk Moto Mods adalah Kate Spade New York, TUMI dan juga mophie.

Komponen modular ini hanya berfungsi sebagai aksesori hiasan sahaja, terdapat pelbagai pilihan yang anda boleh dapatkan seperti kemasan kulit, kayu, fabrik dan lain-lain. Kami sarankan anda menggunakan Style Shell ini sekiranya anda mahu mengelakkan peranti dan kamera Moto Z dari tercalar.

RUMUSAN

Berbeza dengan konsep modular yang diperkenalkan pada LG G5, kemunculan Moto Mods yang direka eksklusif untuk Moto Z dan Moto Z Play jelas dapat dilihat tampil dengan rekaan yang jauh lebih pintar dan unik. Ini bermakna anda tidak lagi menanggalkan bahagian kerangka tertentu untuk membolehkan modular atau aksesori tambahan disambungkan pada peranti. Sokongan pin magnetik pada Moto Z dan juga pada aksesori Moto Mods menjanjikan proses sambungan yang lebih mudah, bahkan ia juga pintar kerana setiap aksesori boleh diketahui secara automatik.

Apa yang pasti, Moto Mods yang menawarkan pelbagai aksesori tambahan untuk siri Moto Z berjaya menjadi daya tarikan kepada pengguna untuk memilih untuk memiliki peranti ini. Walau bagaimanapun, setiap peranti sudah tentunya memiliki kekurangan dan ini jelas dapat dilihat dengan harga jualan aksesori yang ditawarkan oleh Moto Mods yang boleh dianggap agak mahal dan perlu dibeli secara berasingan.


Park Place Technologies Mengambil Alih Curvature, Inc. untuk Menjadi Penyedia Global Terbesar Pusat Penyelenggaraan Data Pihak Ketiga

– Menggandakan saiz pekerja dan pendapatan Park Place Technologies

– Menghimpunkan jurutera perkhidmatan lapangan terbesar dengan inventori lebih daripada 1.15 juta alat ganti dalam stok di lebih daripada 2,400 lokasi

– Membentuk TPM tahap baharu, satu pilihan yang menarik berbanding OEM

CLEVELAND dan CHARLOTTE, N.C., 11 November 2020 /PRNewswire/ — Park Place Technologies, satu sumber penyelenggaraan perkakasan pusat data yang memenangi pelbagai anugerah dan rangkaian perkhidmatan terurus yang lengkap, hari ini mengumumkan pengambilalihan Curvature, Inc., sebuah syarikat sokongan, produk dan perkhidmatan. Urus niaga tersebut memastikan kesinambungan perniagaan dan peluang peningkatan untuk pelanggan Curvature.

“Park Place dan Curvature kedua-duanya adalah pelopor dalam industri ini,” kata Chris Adams, Presiden dan Ketua Pegawai Eksekutif Park Place. “Dengan penyertaan Curvature, infrastruktur penawaran perkhidmatan dan sokongan kami menjadi lebih kuat, lebih pintar dan jauh lebih baik daripada sebelumnya. Dalam persekitaran infrastruktur yang jarang bergantung pada peralatan daripada satu pembekal dan belanjawan serta sumber lebih ketat daripada sebelumnya, kami telah mencipta tahap baharu TPM (penyelenggaraan pihak ketiga) yang meletakkan kami sebagai pilihan lebih menarik berbanding OEM.”

Pengambilalihan Curvature:

“Park Place dan Curvature telah menerajui pembinaan pasaran penyelenggaraan pihak ketiga selama lebih daripada 30 tahun. Mereka sesuai secara semula jadi kerana kedudukan pasaran yang serba lengkap. Pengalaman dan skala Park Place sangat sesuai untuk menyelesaikan pengambilalihan ini dengan jayanya,” kata Dan Stone, Ketua Pegawai Eksekutif Interim Curvature. “Ini merupakan kemenangan pasukan dan pelanggan kami, yang membolehkan kami terus memberi tumpuan terhadap perkhidmatan pelanggan yang luar biasa, sambil menyediakan pelbagai penyelesaian baharu untuk memenuhi keperluan pelanggan kami hari ini dan akan datang.”

Pengambilalihan ini membuka peluang baharu untuk memperkenalkan pelanggan Curvature kepada Mengungkap, Memantau, Menyokong, Mengoptimum (DMSO), satu pendekatan bersepadu yang lengkap untuk menguruskan infrastruktur kritikal. Pada tahun 2020, Park Place memperkenal dan membangunkan DMSO sebagai tindak balas terhadap keperluan pelanggan untuk memaksimumkan waktu operasi, membina kecekapan kos, membolehkan kawalan dan kebolehlihatan infrastruktur yang lebih besar serta meningkatkan prestasi aset.

“Pasaran TPM kekal kukuh dan terus menyaksikan permintaan memandangkan perlunya perkhidmatan jarak jauh selama terjadinya suasana pandemik yang berlarutan,” kata Rob Brothers, Naib Presiden program pusat data dan khidmat sokongan IDC. “Dengan penggabungan ini, pelanggan dapat menjangkakan liputan yang diperluas dari segi geografi dan peralatan, serta akses ke lebih banyak lokasi, pusat panggilan dan bakat kejuruteraan.”

Ketahui lebih lanjut tentang urus niaga dalam video siaran akhbarhttps://parkplacetech.wistia.com/medias/15vjq2e2s1.

Tentang Park Place TechnologiesPark Place Technologies mempermudah pengurusan persekitaran teknologi yang kompleks di seluruh dunia. Rangkaian alat ganti kami untuk menyokong pusat data disimpan secara serantau, tempatan dan di lokasi untuk membolehkan pengedaran dan perkhidmatan alat ganti yang pantas untuk memacu Uptime. Park Place mencipta kategori perkhidmatan teknologi baharu – Mengungkap, Memantau, Menyokong, Mengoptimum (DMSO) – pendekatan bersepadu yang lengkap untuk menguruskan infrastruktur kritikal. Pemimpin industri terkenal dan pemenang pelbagai anugerah dalam industri kami termasuk Perkhidmatan Terurus ParkView™, perisian Entuity dan Pusat Operasi Perusahaan kami. Untuk maklumat lanjut, sila lawati kami di www.parkplacetechnologies.com.

Park Place ialah syarikat portfolio Charlesbank Capital Partners dan GTCR.

HUBUNGAN MEDIA Hubungi Park Place Technologies:Jennifer Deutsch, Ketua Pegawai Pemasaranjdeutsch@parkplacetechnologies.com 440-991-3105

Michael Miller, Pengurus Komunikasi dan Kandungan Globalmmiller@parkplacetechnologies.com 440-683-9426

Hubungan Media Curvature:Bharat Vijayaraghavan, Pengarah Pemasaran Kananbvijayaraghavan@curvature.com704-631-9001

Keywords: Computer Hardware Computer/Electronics Acquisitions, mergers, takeovers Data Analytics

Source: PRNEWSWIRE


Anda Boleh Kekal Dengan iOS 14 & Masih Menerima Kemaskini Sekuriti Sekiranya Tidak Mahu Beralih Ke iOS 15!

iOS 15 baru sahaja diperkenalkan semalam dan pastinya ramai yang excited untuk mengemaskini iOS peranti anda. Tetapi ada sesuatu yang menarik.

Perkara tersebut adalah anda masih boleh mengekalkan sistem operasi anda yang sedia ada dan pada masa yang sama anda masih boleh mengemaskini sekuriti yang penting bagi peranti anda.

Bagi mereka yang tidak bersedia atau tidak mahu mengemaskini iOS anda, jangan risau kerana anda boleh kekal dengan iOS 14 tersebut.

Bagi mereka yang ingin mengemasikini bagi iOS 15, ia boleh dilanksanakan pada September atau Oktober nanti.


Ink Cards

Ingin menghadiahkan sesuatu buat ibu tersayang tetapi tiada idea? Jika anda seorang yang kreatif, apa kata hadiahkan sebuah kad ink yang unik dan cantik ini! Hanya perlu muat turun aplikasi Ink Cards pada peranti yang menyokong OS Android serta iOS, anda boleh memilih sehingga 500 jenis rekaan kad yang unik dan cantik! Selepas memilih kad yang diinginkan, seterusnya anda perlu menggunakan gambar berkualiti HD dan disertakan sekali dengan ucapan ringkas buat ibu tersayang! Selain boleh dihantar terus kepada ibu tersayang, anda juga boleh berkongsi kad ucapan yang telah siap ke laman sosial.

Muat Turun

Android

iOS


Ikigai Enablers pilih Alt Recruit perkasa operasi perekrutan Singapura mereka

SINGAPURA, 27 Julai 2020 /PRNewswire/ — PeopleStrong telah mengumumkan pada hari ini bahawa pakar perekrutan IT yang berpangkalan di Singapura akan menyertai sistem PeopleStrong Alt mereka.

Sebagai sebahagian daripada perjanjian, PeopleStrong akan melaksanakan Alt Recruit, Sistem Penjejakan Permohonan generasi seterusnya mereka untuk operasi perekrutan Ikigai Enablers Singapura.

“Kita sedang memasuki ekonomi ‘Pengalaman’ yang mana tumpuannya adalah untuk mencipta ‘pengalaman yang tepat’ buat calon-calon. Satu-satunya cara untuk berhubung dengan berkesan bersama-sama calon-calon dengan lebih baik adalah dengan memanfaatkan teknologi. Fungsi-fungsi unggul PeopleStrong Alt Recruit dapat membantu kami berhubung dengan lebih baik bersama calon-calon pada semua peringkat proses,” kata Sriram Iyer, Ketua Pegawai Eksekutif dan Pengasas Ikigai Enablers. “Alt Recruit akan membantu kami dengan tinjauan data yang akan mendayakan pusing balik yang lebih pantas dan pengalaman lancar untuk pelanggan dan calon. Kelajuan kini menjadi aspek yang penting dan Sistem Penjejakan Pemohon pintar dapat membantu kami memberi kelebihan daya saing berkenaan.”

Ankur Sehgal, (Pengarah Serantau – APAC, PeopleStrong) menambah, “Kami gembira dengan adanya hrtech.sg menyertai platform pengalaman calon bersepadu PeopleStrong. Penyelesaian perolehan bakat yang mengutamakan Mudah Alih daripada PeopleStrong akan membantu Ikigai Enablers mendigitalkan pengalaman calon mereka untuk berbilang pelanggan pada platform tunggal yang seragam. Kami berharap dapat mendayakan hrtech.sg dan meningkatkan pengalaman calon mereka.”

PeopleStrong Alt Recruit ialah platform teknologi perekrutan yang seragam, intuitif dan pintar yang menawarkan reka bentuk berasaskan aliran kerja yang boleh dikonfigurasi yang membantu mengautomasikan & mendigitalkan proses pengambilan pekerja hujung-ke-hujung mereka bermula daripada penerangan pekerjaan (JD) hingga penyertaan. Ini termasuk proses-proses penting seperti templat kerja yang sedia digunakan, cadangan kemahiran pintar, iklan jawatan kosong satu-klik, penyumberan seragam, pemadanan calon segera, menjalankan penilaian yang terbaik dalam kelas, proses bertumpu calon seperti IVR & temu duga video untuk menyaring & menyenarai pendek, pengiraan kesesuaian gaji yang boleh dikonfigurasi, kelulusan & pelancaran tawaran digital, dokumentasi prapenyertaan & memastikan penyertaan calon yang lancar.

Latar Belakang PeopleStrong

PeopleStrong ialah sebuah syarikat Kerja Perusahaan dan Teknologi Sumber Manusia (HR) yang terkemuka dari Asia, yang memperkayakan pengalaman di tempat kerja untuk lebih 350 pelanggan dan 1 Juta pekerja di seluruh dunia. Dalam perjalanannya untuk menulis #NewCodeofWork, suit produk PeopleStrong termasuk aplikasi generasi seterusnya dalam bidang Teknologi HR (Perolehan Bakat, Pengurusan Modal Insan, Pengurusan Bakat), Kolaborasi, Kecerdasan dan Analitik serta platform. PeopleStrong ialah syarikat pertama dalam bidang ini yang berjaya dinilai pada SSAE18 dan baru-baru ini memenangi Anugerah Pilihan CIO untuk Pengurusan Bakat pada Awan yang berprestij & Vendor HR Terbaik Tahunan.

Hubungan Media:Rajat Setia+91-9116984037rajat.setia@peoplestrong.com

Logo: https://ering.com.my/wp-content/uploads/2020/07/ikigai-enablers-pilih-alt-recruit-perkasa-operasi-perekrutan-singapura-mereka.jpg

Keywords: Computer Software Computer/Electronics Workforce Management/Human Resources Contracts

Source: PRNEWSWIRE


Harga Apple AirPods Diumumkan! Apa Pendapat Anda?

Harga Apple AirPods untuk pasaran Malaysia telah diumumkan di laman stor atas talian Apple Malaysia. Secara jujurnya pasti ramai yang tidak terkejut dengan harga jualan earphone tanpa wayar ini, kerana sememangnya ia dijual pada harga yang tinggi di pasaran luar.

Pada harga RM 849, kami merasakan terdapat banyak pilihan lain di luar sana yang mampu menawarkan fungsi serupa dan juga kualiti audio yang baik, tidak kira earphone berwayar atau tanpa wayar. Saya sememangnya lebih gemar earphone berwayar kerana mudah untuk digunakan pada pelbagai peranti. Sebagai perbandingan, dengan bajet RM 849, saya boleh mendapatkan earphone tanpa wayar dari pesaing terdekat Apple, iaitu Samsung Gear IconX pada harga RM 699.

Apa pula kata anda? Adakah berbaloi mendapatkan AirPods pada harga tersebut atau anda lebih rela mendapatkan earphone dari pengeluar lain?


Jadilah Bintang Epik Seterusnya #withGalaxy S21 Siries 5G!!

Sama ada anda menonton vlog dengan 1 juta tontonan atau penutup persembahan muzik dengan 500 tontonan,anda mungkin akan menyedari sekarang bahawa secara harfiah, sesiapa sahaja boleh menjadi bintang di media sosial  termasuk awak! Adakah anda mempunyai apa yang diperlukan untuk menjadi pengaruh media sosial seperti Daiyan Trisha danJoshua Se? Yang anda perlukan hanyalah sebilangan besar keaslian, tkeperibadian yang menarik, dan Galaxy S21 Series 5G yang sangat berkuasa dilengkapi dengan sistem kamera epik.

Semasa TikTok menggegarkan dunia, pencipta di mana sahaja menyedari bahawa mereka tidak semestinya memerlukan kamera dan peralatan mewah untuk membuat kandungan berkualiti dan membina hubungan. Oleh itu, tinggalkan keraguan anda,menarilah, bercakaplah dan jadilah diri anda yang asli dengan Kamera Galaxy S21 Series 5G yang mempunyai semua yang anda perlukan untuk membawa bintang dalam diri anda. Sama ada anda mahu untuk mengaburkan latar di sekeliling anda atau menambahkan kesan statik berwarna di latar belakang video anda sebagai anda membuat video, Galaxy S21 Series 5G dapat membantu anda melakukannya dengan  pantas!

Percaya atau tidak, mengambil gambar makanan, pemandangan dan #OOTD agar sesuai dengan pilihan anda dan Suapan Instagram yang menyenangkan secara estetik boleh menjadi rumit. Lagipun, ini adalah kanvas gaya hidup digital anda. Pose yang tidak wajar, sudut yang tidak baik, subjek yang tidak bekerjasama, dan senyuman yang janggal boleh mengecewakan ketika ditangkap, tetapi tidak semua harapan hilang! Dengan menggunakan ciri Single Take, ambil gambar terang netral dengan hanya mengetuk pengatup dan menangkap rakaman sehingga 15 saat untuk mendapatkan pelbagai gaya, sudut, dan format yang akan dihasilkan secara automatik oleh Galaxy S21 Series 5G anda.

Miliki Galaxy S21 Series 5G untuk menjadi superstar hari ini dan nikmati potongan harga segera sebanyak RM500!Ketahui lebih lanjut di laman sesawang Samsung.


OPPO F9 Jade Green edisi terhad Telah Habis Terjual Pada Hari Pertama Jualan!

Satu berita yang kurang baik buat peminat OPPO yang ingin membeli OPPO F9 Jade Green edisi terhad kerana ia telah pun habis terjual di Malaysia semalam.

Untuk makluman, peranti ini adalah sangat terhad kerana ia hanya mempunyai 4000 unit sahaja dan ia telah habis terjual dalam sekelip mata pada hari pertama jualan.

Kecantikan dan spesifikasi telefon ini pastinya menarik minat pengguna untuk memilikinya.

Baca juga:


Ciri Terbaru Snapchat

Snapchat telah melancarkan satu ciri baru yang membolehkan pengguna mengaplikasikan efek yang sedang menjadi kegemaran ramai pada ketika ini. Pada kemas kini terbaru anda boleh menukar wajah anda dengan wajah rakan-rakan ataupun selebriti dengan menggunakan teknik Face Swap. Selain menukar wajah terus di dalam viewfinder, aplikasi snapchat juga boleh mengakses album gambar anda untuk mencari wajah yang anda ingin lakukan penukaran.

Turut serta bersama fungsi terbaru itu adalah pengumuman bahawa Snapchat menarik perkhidmatan berbayar untuk ulang tayang yang sebelum ini dikenakan cas. Mulai sekarang anda boleh melihat gambar dan menonton semula video tanpa perlu membayar apa-apa yuran, tetapi anda hanya boleh melakukannya sekali sahaja bagi satu-satu gambar atau video.


Tiada Lagi Internet Explorer 8, 9 dan 10!

Microsoft mengumumkan bahawa mereka akan menghentikan semua jenis sokongan perisian kepada aplikasi Internet Explorer 8, 9 dan 10 dan meminta pengguna untuk menaik taraf pelayar mereka ke versi yang terkini (Internet Explorer 11).

Pengguna juga mempunyai pilihan untuk menggunakan Microsoft Edge yang merupakan pelayar yang bakal menggantikan Internet Explorer tidak lama lagi. Bagi mereka yang enggan melakukan migrasi, anda boleh memadamkan fungsi kemas kini pada tetapan pelayar dan terus menggunakan versi lama.


Memang Rare! Dapatkan vivo V15 Pada Hanya RM749 Sempena Lazada 12.12 Sales!

Bersempena memeriahkan lagi jualan akhir tahun, Lazada 12.12 Sales, vivo kini hadir dengan promosi menarik untuk orang ramai. Korang boleh dapatkan vivo v15 pada harga hanya RM749 (harga asal : RM1,299) – eksklusif hanya di Lazada! Bagi yang berminat, PROMOSI BERLANGSUNG SEHARI SAHAJA iaitu pada 12 Disember 2019, bermula jam 12 tengah pagi – 2 pagi. So, siapa cepat dia dapat okay! Happy shopping gais!


ASUS Umum Pelbagai Inovasi Produk Gaya Hidup dan Permainan di Computex 2016

Bersempena dengan pameran Computex 2016, ASUS telah mengumumkan kemunculan pelbagai produk inovasinya yang merangkumi gaya hidup dan juga permainan, termasuklah Siri X99 terbaru serta papan induk ASUS TUF Sabertooth, monitor permainan ASUS Swift PG258 dan juga paparan melengkung ASUS Designo Curve MX34VQ.

Selain daripada monitor Siri ASUS Designo, ASUS juga turut memperkenalkan monitor dari Siri ProArt dan juga ZenView. Pameran itu juga telah mempamerkan ASUS mini serta PC stick, produk penyelesaian wayarles dan pelbagai aksesori lain.

ASUS juga mengumumkan program Powered by ASUS yang merupakan sebuah program perkongsian yang menampilkan PC desktop yang dibangunkan oleh rakan niaga yang terdiri daripada pengeluar PC terkenal menggunakan perkakasan keluaran ASUS yang pernah memenangi anugerah.

Program ini menawarkan sistem yang berupaya memenuhi keperluan pengguna yang berbeza, tetapi dalam masa yang sama memberikan mereka prestasi yang terbaik dan juga kebolehpercayaan.

Antara produk inovasi yang diperkenalkan oleh ASUS:


Peraturan Ketat Google Untuk Sistem Notifikasi

Sistem operasi Android terkenal dengan kebebasan modifikasi dan hampir kesemua penegluar mengenakan pelbagai “tweak” kepada sistem operasi asal bagi menonjolkan ciri-ciri dan fungsi istimewa peranti keluaran mereka.

Namun kini Google mengambil langkah drastik mengurangkan kebebasan modifikasi tersebut dengan memperkenalkan peraturan baru yang mewajibkan pengeluar mengikut garis panduan sistem notifikasi Google. Ini bemakna pengeluar perlu memastikan sistem notifikasi peranti yang dikeluarkan perlulah menyokong fungsi Direct Reply dan Notifications Bundling.

Fungsi Direct Reply membolehkan pengguna membalas terus mesej, e-mel dan lain-lain tugas dari paparan notifikasi. Manakala Notifications Bundling mengumpulkan notifikasi mengikut aplikasi bagi mengelakkan bar notifikasi dari berserabut.


Peranti Audio Premium Dari Harman/Kardon

Sehari sudah berlalu, namun editor masih lagi terpegun dengan Harman/Kardon AKG N90Q. Saya ceritakan kenapa…

Jemputan ke acara pelancaran Harman/Kardon adalah sesuatu yang sangat saya nanti-nantikan, ini kerana saya memang peminat muzik dan kualiti audio adalah sesuatu yang sangat diambil berat ketika memilih peranti audio. Kualiti binaan, kemasan, fungsi dan juga kualiti audio adalah antara elemen yang diambil kira dan ia haruslah menepati citarasa saya, dan Harman/Kardon AKG N90Q pada pendapat saya, cukup sempurna.

Rangka aluminium memberikan keteguhan kepada headphone ini, sesuatu yang normal bagi headphone berkelas premium, jadi tidak perlu saya ulas dengan panjang berkenaan keteguhan kerana ia sememangnya sebuah peranti yang solid. Dari segi kemasan pula, ia memang menepati citarasa saya yang gemarkan peranti yang tidak menonjol. Kemasan berwarna hitam dan emas nampak cukup elegan, kemas dan mewah sambil mengekalkan reka bentuk low profile.

Bunyi AKG N90Q pula bukan calang-calang, ianya telah ditala oleh pemenang anugerah Grammy, Quincy Jones, beliau merupakan produser yang sangat disegani dalam dunia muzik. Dengan menggunakan kalibrasi TruNote, peranti ini membolehkan anda mendapatkan kualiti audio yang terbaik bagi bunyi akustik. Di samping itu anda juga boleh menetapkan tune audio anda dengan peranti ini, ia mempunyai mikrofon di setiap cup yang mengesan pergerakan audio di telinga anda dan menalanya secara automatik untuk kualiti yang lebih baik.

Selain AKG N90Q, Harman/Kardon juga memperkenalkan beberapa peranti audio lain yang merangkumi peranti untuk sukan, kasual, sambungan tanpa wayar dan lain-lain.

• Under Armour Sport Wireless Heart Rate – RM959
• Under Armour Sport Wireless (1.5) – RM729

• JBL Reflect Contour – RM399
• JBL Reflect Response – RM769
• JBL Reflect Mini BT – RM469

• JBL Reflect Aware (sambungan Lightning connector) – RM799
• JBL Reflect Mini – RM279

(sambungan tanpa wayar)
• E55 BT (Over-ear) – RM699
• E45 BT (On-ear) – RM459

(sambungan wayar)
• E25BT (In-ear) – RM299
• E35 – RM329
• E15 – RM169

(sambungan tanpa wayar)
• T450BT – RM249

(jenis on-ear, sambungan wayar)
• T450 – RM159

(jenis in-ear, sambungan wayar)
• T290 – RM139
• T210 – RM89
• T110 – RM69


Jom Lihat Cara Kenali Penjual Scammer Di Atas Talian!!

Mesti korang rasa was-was sekiranya ingin membeli barangan secara atas talian kerana bimbang akan berlaku penipuan. Jangan bimbang, meh kami ajar cara untuk mengenali nombor bank penjual tersebut pernah menerima aduan penipuan ataupun tidak.

Sekiranya penjual yang anda beli adalah penipu, akaun bank yang dilaporkan oleh pihak lain akan disenaraikan di Jabatan Siasatan Jenayah Komersil, jadi anda harus memeriksa sama ada pihak lain mempunyai rekod sebelum membayar pembelian dalam talian.

Langkah-langkah semakan:


OPPO Menjadi Penaja Rasmi Telefon Pintar Untuk Pertunjukan Fesyen Victoria Secret 2017

Kini Pertunjukan Fesyen Victoria Secret 2017 yang berlangsung di Shanghai Mercedes Benz Center telahpun berakhir semalam dan acara yang gilang-gemilang ini telah dimeriahkan lagi dengan kehadiran OPPO, selaku jenama telefon pintar keempat terbesar di dunia dan menjadi pilihan golongan muda yang gemarkan aktiviti bergambar.

Buat pertama kalinya, OPPO telah menjadi penaja rasmi telefon pintar yang digunakan pada Pertunjukan Fesyen Victoria Secret 2017, sekaligus memperlihatkan gabungan antara fesyen dan juga teknologi. Apa yang lebih menariknya, malam yang sangat mempesonakan itu telah diserikan lagi kehebatan kamera peranti OPPO dalam mengabadikan detik-detik indah yang berlangsung pada malam itu.

Neelofa selaku duta produk OPPO F5 yang telah dijemput ke acara itu juga tampil anggun dalam usahanya untuk mewakili fesyen dan juga gaya Malaysia di persada antarabangsa. Malah beliau juga dilihat telah menggunakan OPPO F5 edisi 6GB dengan sokongan teknologi A.I. Beauty Recognition bagi mendapatkan hasil gambar swafoto yang lebih sempurna sepanjang acara itu berlangsung.


Huawei MediaPad M3 Lite 8.0 Dengan Speaker Harmon Kardon

Huawei baru sahaja memperkenalkan produk terbaru mereka di bawah kategori tablet yang dinamakan MediaPad M3 Lite 10, terbaru hadir lagi satu model yang dinamakan MediaPad M3 Lite 8.0. Apa yang menarikya, Huawei telah meletakkan daya tarikan yang tinggi ke atas peranti ini dengan kehadiran speaker Harmon Kardon untuk meningkatkan lagi prestasi bunyi pada tablet ini.

Paparan yang bersaiz 8.4 inci ini menghasilkan resolusi sebanyak 1920 x 1200 (224ppi) dengan bantuan cip pemproses Snapdragon 435 lapan teras 1.4GHz, memori RAM 3GB atau 4GB, storan dalaman 32GB atau 64GB dengan slot microSD dan pengimbas cap jari yang pantas sebagai tambahan.

Sudut lensa pula menerima 8 Megapiksel di kedua-dua belah kamera depan dan belakang, bersama bateri berkapasiti 4,800mAh serta dioperasikan oleh Andorid 7.0 Nougat. Huawei masih belum mengumumkan bilakah MediaPad M3 Lite ini akan dipasarkan dan juga harga yang ditawarkan.

Dapatkan Huawei MediaPad M3 Dengan Harga Pakej RM1,999 – Akses Percuma Ke HyppTV Dan Pelbagai Tawaran Istimewa


LTI Melancarkan Penyelesaian Transformasi Teknologi Operasi dengan ServiceNow

Direka cipta untuk industri pembuatan, penyelesaian ini meningkatkan kebolehlihatan, keselamatan & perkhidmatan aset Teknologi Operasi

MUMBAI, India, 26 Mei 2021 /PRNewswire/ — Larsen & Toubro Infotech (BSE: 540005), (NSE: LTI), sebuah syarikat perundingan teknologi dan penyelesaian digital global telah melancarkan penyelesaian Pengurusan Teknologi Operasi berasaskan ServiceNow untuk industri pembuatan. Penyelesaian ini bertujuan untuk memenuhi permintaan industri bagi aliran kerja digital Pengurusan Perkhidmatan Transformasi Operasi (OT).

Penyelesaian ini memanfaatkan kepakaran teknologi dan domain LTI serta aliran kerja digital yang mendayakan keupayaan ServiceNow untuk menyampaikan penyelesaian yang selamat dan boleh diskala bagi operasi pembuatan menggunakan Now Platform. Ini akan membantu pengilang merangkum konsep Pengurusan OT selain daripada amalan Pengurusan Perkhidmatan IT (ITSM). Penyelesaian ini juga menjamin infrastruktur yang penting daripada potensi ancaman dan serangan luar dengan membantu memastikan elemen keselamatan siber OT yang asas.

Dengan pemahaman yang diperoleh daripada penyelesaian ini, pengilang boleh menjana manfaat perniagaan seperti jaminan ketersediaan sistem dan penyelesaian masalah yang pantas melalui model data perkhidmatan yang biasa untuk operasi pembuatan. Ciri-ciri utama penyelesaian ini termasuk:

Nachiket Deshpande, Ketua Pegawai Operasi LTI  berkata, “Di LTI, kami mempercayai dengan sungguh-sungguh bahawa terdapat peluang yang semakin meningkat dalam penggabungan antara alam fizikal dan digital. Peralihan ini dipercepat dengan permintaan ekonomi baharu yang kebanyakannya beroperasi dalam mod maya yang didayakan awan. Kami yakin bahawa penyelesaian rintis yang dibangunkan dengan kerjasama ServiceNow ini akan mengubah pengurusan operasi para pengilang di seluruh dunia.”

Binoy Gosalia, Ketua Kerjasama Industri Global ServiceNow berkata, “Kepakaran LTI dalam Lantai Kilang dan Pengurusan Operasi Perusahaan yang digabungkan dengan inovasi berterusan ServiceNow di seluruh Now Platform membantu memastikan bahawa Pengurusan OT memenuhi semua keperluan semasa para pengilang. Gabungan kerjasama kami akan meningkatkan kebolehlihatan, masa tindak balas dan keselamatan yang menyeluruh di seluruh rantaian nilai pembuatan.”

LTI ialah rakan kongsi elit ServiceNow dengan pelaksanaan yang merangkumi syarikat Fortune 500 serta kepakaran di seluruh ITSM, ITOM, ITBM, HRM, CSM, IRM, SecOps dan platform pengurusan perkhidmatan. Dalam laporan terbarunya, Information Services Group (ISG) telah menamakan LTI sebagai Peneraju Rakan Kongsi Ekosistem ServiceNow di seluruh perkhidmatan dalam laporan ISG Provider LensTM 2021 untuk Amerika Syarikat.

Tentang LTI:

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang kian menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingan untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 35,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Berhubung dengan LTI :

ServiceNow, logo ServiceNow, Now, Now Platform dan tanda ServiceNow yang lain merupakan tanda dagangan dan/atau tanda dagangan berdaftar ServiceNow, Inc. di Amerika Syarikat dan/atau negara lain. Logo, nama produk dan nama syarikat lain mungkin merupakan tanda dagangan syarikat masing-masing yang dikaitkan dengannya.

Logo : https://ering.com.my/wp-content/uploads/2021/05/lti-melancarkan-penyelesaian-transformasi-teknologi-operasi-dengan-servicenow.jpg

Keywords:  Computer Software Computer/Electronics Internet Technology Outsourcing Businesses Telecommunications Workforce Management/Human Resources New products/services Data Analytics

Source: PRNEWSWIRE


Aplikasi Cool: PhotoScan, Menyimpan Memori Lama Dalam Format Digital

PhotoScan adalah aplikasi yang patut anda cadang dan kongsikan kepada ibu-bapa anda atau kenalan yang mempunyai banyak gambar bercetak. Google membina aplikasi ini bagi membolehkan anda menyimpan imej-imej tersebut dalam bentuk digital, lantas memanjangkan jangka hayat dan juga bertindak sebagai pendua kepada gambar tersebut.

PhotoScan ditawarkan kepada pengguna Android dan iOS. Untuk mula mengimbas gambar, lancarkan aplikasi dan imbas kepingan gambar yang anda mahu. Selepas snap pertama, viewfinder anda akan memaparkan beberapa titik, gerakkan kamera smartphone anda ke titik tersebut dan ulang sehingga semua titik selesai. Aplikasi akan memproses gambar tersebut bagi menala, warna, kecerahan dan juga kualiti.

Kami mencuba aplikasi ini dengan imej berikut.

Proses tangkapan amat mudah dan pantas


Peranti Dwi-kamera Terbaru OPPO R15 Pro Dilancarkan Secara Rasmi – Berharga RM2,399

Sempena Hari Raya yang bakal menjelang, OPPO Malaysia ada berkongsi mengenai telefon pintar edisi khas iaitu OPPO F7 x Neelofa Edition yang akan diperkenalkan sebelum Hari Raya. Terkini, OPPO Malaysia telah melancarkan telefon pintar dwi-kamera terbaru mereka untuk pasaran tempatan, OPPO R15 Pro dengan tawaran harga RM2,399. Peranti ini boleh dibeli di kedai konsep OPPO yang terdekat, kedai telekomunikasi Celcom, kedai OPPO dalam talian atau rakan e-dagang seperti Lazada, Shopee dan 11street.

Anda boleh mendapatkan telefon pintar ini bermula 1 Jun 2018 bersama hadiah percuma terhad dari OPPO, manakala bagi pelanggan yang membuat pra-tempahan di kedai flagship KLCC pula boleh mendapatkan peranti ini sehari lebih awal iaitu 29 Mei 2018, dan 100 pelanggan pertama sahaja akan menerima hadiah terhad.

OPPO R15 Pro bukan sahaja menawarkan spesifikasi yang telah dinaik taraf malah aspek luaran khususnya rekaan telefon pintar ini juga dilihat lebih premium dengan kualiti bahan binaan berasaskan gelas 3D, hasil sentuhan sentuhan Karim Rashid, pereka industri terkemuka dunia.

Kelebihan R15 Pro adalah merupakan telefon pintar pertama keluaran OPPO yang menawarkan lensa kamera dwi-kamera di Malaysia dengan ciri-ciri penggambaran yang menarik. Tidak hanya memfokuskan kepada fungsi penggambaran, peranti ini juga sesuai untuk mereka yang mementingkan prestasi sesebuah telefon pintar.

Dioperasikan oleh Android 8.1 Oreo dengan pemproses Snapdragon 660 berkelajuan Octa Core 2.2GHz, peranti ini menawarkan RAM 6GB dan storan sebesar 128GB. Malah kehadiran pengecasan pantas VOOC pula membolehkan anda mengecas bateri berkapasiti 3,430mAh dengan lebih pantas.


OnePlus 5T Edisi Star Wars Diperkenalkan!

Sebelum ini OnePlus 5T Edisi Star Wars dikatakan bakal memasuki pasaran India dan akan dilancarkan pada 15 Disember 2017.

Nampaknya ia tidak hanya eksklusif untuk pasaran India sahaja kerana OnePlus juga mengumumkan model yang sama bagi pasaran Eropah, dan mula dijual sehari lebih awal, iaitu pada 14 Disember 2017.

Memandangkan ianya model Edisi Terhad Star Wars, panel belakang terdapat tulisan Star Wars berwarna merah serta di dalamnya juga menggunakan wallpaper dari Star Wars. Untuk pengetahuan anda, model edisi terhad ini juga hanya ditawarkan dalam warna putih sahaja.

Ditawarkan pada harga €500 (kira-kira RM2,380) untuk model 6GB/64GB dan €560 (kira-kira RM2,665) bagi model 8GB/128GB.


Wattpad

Ada gemar membaca buku-buku yang dikeluarkan oleh penulis terkenal secara offline? Apa kata anda muat turun aplikasi untuk pengguna Windows Phone iaitu Wattpad. Terdapat beberapa kategori yang telah diasingkan seperti Romance, fanfic, non-fiction, mystery, fantasy, memoirs, travelogues, short stories dan memes, bagi memudahkan mencari cerita yang diinginkan.

Selain itu, anda boleh berkomunikasi dengan penulis terkenal dan pembaca lain dengan adanya ruangan chat yang disediakan. Lebih menarik lagi, pengguna boleh menulis cerita sendiri dan kongsikan penulisan tersebut ke komuniti Wattpad. Buku-buku yang menarik minat anda kini boleh disimpan di ruangan perpustakaan untuk dibaca .

Muat Turun

Windows Phone


eRing Dijemput Secara Eksklusif Ke Majlis Pelancaran Huawei P9 Peringkat Pasifik Selatan

Berlokasi di Bali, Indonesia, eRing telah dijemput secara eksklusif oleh Huawei untuk menghadiri majlis pelancaran siri terbaru Huawei P9 yang berlangsung baru-baru ini sempena Persidangan Huawei Pasifik Selatan. Selain eRing dan juga beberapa wakil media dari Malaysia, majlis ini juga turut dihadiri oleh media dari 6 buah negara yang lain termasuklah Singapura, New Zealand, Filipina, Australia, Papua New Guinea dan juga Indonesia. Jemputan ini sekaligus memberi peluang kepada eRing untuk merasai sendiri pengalaman menggunakan Huawei P9 yang sememangnya telah mendapat liputan yang meluas di Internet sebelum ini!

Sekarang, biar eRing membawa anda melangkah masuk ke majlis pelancaran Huawei P9!


Reviu Eksklusif: Kehebatan Peranti gaming ASUS ROG Phone 5 – Pasti Buat Game Play Korang Makin Mantap!!

Kehadiran ASUS ROG Phone 5 pasti buat orang tidak senang duduk bagi menantikan keupayaan, pretasi dan keunggulannya. Namun sejauh manakah kehebatan peranti ini?? Korang mesti nak tahu kan?? Jom baca reviu ini!!

Jika korang dapat lihat, peningkatan yang jelas dan nyata adalah saiz ROG Phone 5 ini tampak lebih besar berbanding model terdahulu. Lebih menarik, bezel yang dihadirkan adalah sangat nipis yang memberikan tontonan yang lebih luas.

Jika dilihat pada panel belakang pula, ia dihadirkan dengan lampu RGB yang sangat cool. Rekaan panel belakang ini tampak lebih anggun dengan warna putih yang memberikan nafas baru pada peranti gaming.

Menariknya juga, ia juga dihadirkan dengan audio jack di bawah peranti ini. Di bahagian sisi juga dihadirkan dengan port USB untuk menyambung aksesori. Jom lihat rekaan peranti ini secara keseluruhan!!

Jika kita lihat dari aspek skrin pula, ia masih berada dalam kategori perform giler tau!!!! Hadir dengan skrin bersaiz 6.78″ dan tampil dengan FHD AMOLED dengan kadar segar semula 144Hz pasti membuatkan paparan lebih kemas dan lancar!!

Menariknya, warna yang terhasil sangat baik dan jitu serta input yang lebih pantas. Ditambah dengan keupayaan responsif yang lebih laju iaitu 24.3ms pasti tiada sebarang lag khususnya ketika bemain game!!

Skrinnya juga tahan kerana ia hadir dengan Gorilla Glass Victus. Dah laa perform, kemudian tahan lasak pula tu!!!!

Seperti yang kita tahu, antara kelebihan peranti gaming adalah dari aspek audionya. Begitu juga dengan ROG Phone 5 ini apabila ia tampil dengan keupayaan stereo yang lantang dan jelas.

Dinamik audio juga sangat baik dengan bass yang terhasil sangat dalam yang mencetuskan keterujaan ketika bermain. Jadi nak bermain PUBG atau permainan yang seangkatan dengannya juga tiada masalah kerana ia nyata dapat membantu permainan anda!!

Seperti yang diketahui, peranti ini hadir dengan pemproses dalaman Snapdragon 888 dan dipadankan dengan RAM sebesar 16GB yang memberikan prestasi tinggi. Seperti di dakwa, ia dikhabarkan mampu menghasilkan prestasi yang sangat baik dalam setiap kondisi permainan.

Jadi, kami menguji keupayaan peranti ini menerusi Geekbench yang mana ia memperlihatkan keputusan yang sangat baik!!! Berikut adalah keputusannya:

Ketika bermain game juga, memperlihatkan ia dapat menyediakan tontonan dan kawalan terbaik!!! Sungguhpun bermain PUBG Mobile pada 60FPS, tiada masalah kerana ia sangat stabil!!

Seperti yang diketahui, peranti ini hadir dengan 2 bateri yang memberikan kesan secara lansung dari aspek aliran udara. ROG Phone 5 ini tampaknya hadir dengan mekanisme yang lebih baik khususnya dari serakan haba di dalam peranti ini.

Udara panas yang berada di dalam telefon ini ketika menggunakannya dapat dikeluarkan dengan lebih efisien. Jadi, kami uji telefon ini dengan bermain game pada tempoh yang lama, namun, ia masih berada pada keadaan yang baik dan lancar tanpa ada sebarang gangguan.

Satu aspek yang menarik minat min bagi peranti ini adalah Armoury Crate yang mana ia bertujuan mengawal keupayaan peranti ini. Hadir dengan X Mode yang dapat meningkat prestasi dalaman tidak kira dari aspek CPU mahupun GPU atau skrin.

Ia juga boleh melakukan beberapa tetapan seperti pencahayaan RGB Light yang sangat unik!!!

Secara keseluruhannya, ROG Phone 5 ini memperlihakan prestasi yang sangat baik khususnya dari aspek permainan game. Kepuayaan tontonan dan kawalan yang sangat smooth ditambah dengan audio yang memukau, pastinya membuatkan anda teruja ketika bermain permainan ini.!!


River Power Station – Boleh Caj Sehingga 11 Peranti Secara Serentak!

PowerBank Berkapasiti 116,000mAh!
Cukup Luar Biasa!

Periuk elektrik?! Ya, inilah respon pertama bagi sesiapa yang melihat produk ini. Dengan reka bentuk luar biasa, produk yang diberi nama River Power Station ini menawarkan fungsi yang amat luar biasa dan berguna kepada anda semua.

Menurut Ecoflow, sebuah syarikat yang memperkenalkan River Power Station, ia merupakan powerbank yang mempunyai kapasiti bateri sebesar 116,000mAh yang mampu mengecas peranti smartphone anda sebanyak 30 kali ke atas.

Dengan ukuran 25 x 16 x 20.8cm dan berat 5kg, walaupun agak besar berbanding powerbank mudah alih yang tersedia di pasaran, tetapi dengan kemampuan yang ditawarkan padanya, ukuran sebegini boleh dikatakan amat kompak. Ia boleh mengendalikan arus sehingga AC 412Wh dengan kuasa maksimum 500W, mempunyai Universal DC Input, 2 USB-C Ports, 2 AC Outputs, 2 DC Outputs, 4 Fast-Charge Outputs dan pengecas kereta 12v.

Selain boleh mengecas peranti smartphone, produk ini juga boleh digunakan untuk peralatan komputer riba, dron atau peti sejuk. Keupayaannya bukan sekadar pada sokongan pengecasan, bahkan turut hadir dengan ciri-ciri lekapan pintar seperti anti-overheating serta rintangan air dan suhu yang melampau.

River memerlukan kira-kira 6 jam untuk mengecas penuh sekiranya disambungkan ke palam kuasa dalam rumah, sementara mengambil masa 9 jam jika disambungkan ke soket pemetik rokok dalam kereta.

Memandangkan produk ini sesuai digunakan untuk aktiviti luar, maka ia turut menyediakan pengecasan solar. Walaupun kelajuan pengecasannya akan terjejas oleh cuaca, kira-kira 10 hingga 15 jam untuk diisi penuh, tetapi proses pengecasan solar ini sangat mesra alam.

Nak beli? Layari Ecoflow.


Potongan Harga Permainan PlayStation Sehingga 90% Dalam Jualan Black Friday

Bermula sekarang sehingga 29 November, anda boleh membeli permainan PlayStation pada harga yang rendah dari biasa sempena jualan Black Friday yang sedang berlangsung.

Pelbagai judul permainan hebat ditawarkan pada harga diskaun oleh PlayStation, seperti Call Of Duty, Battlefield, FIFA 17, Uncharted 4 dan lain-lain. Kebanyakan judul ini ditawarkan pada potongan harga melebihi RM 100 dan ini adalah masa yang tepat dan berbaloi untuk anda melaburkan wang mendapatkan permainan ini.

Anda boleh semak senarai judul permainan dan harga di laman web Playstation.


Grab Berada Di 25 Bandar – Kini Di Kangar, Kemaman, Muar Dan Bintulu

Grab semakin hari semakin dikenali orang ramai atas perkhidmatannya yang menawarkan harga tambang yang rendah, apatah lagi pengguna juga dapat menggunakan baucar diskaun, ini juga menjadikan persaingan antara Grab dan Uber semakin sengit.

Hari ini, Grab telah menambah servis perkhidmatan mereka di Kangar (Perlis), Kemaman (Terengganu), Muar (Johor) dan Bintulu (Sarawak), menjadikan kesemua 25 Bandar meliputi 13 Negeri seluruh Malaysia.


Rangkul Gelaran Juara Di Kejohanan Predator League 2020 Malaysia PUBG, Battle Arena Elite Bawa Pulang Wang Tunai RM10,000!

Tahniah! Tahniah! Tahniah! Pasukan Battle Arena Elite mempamerkan aksi mantap apabila berjaya merangkul gelaran juara di Kejohanan Predator League 2020 Malaysia PUBG yang berlangsung di Battle Arena, hari ini.

Kejayaan ini sekaligus menyaksikan pasukan Battle Arena Elite berjaya membawa pulang hadiah kemenangan berupa wang tunai berjumlah RM10,000 dan Predator Aethon 300 Gaming Keyboard. Selain itu, mereka juga berjaya menempah ke tiket kejohanan akhir Predator League Asia Pacific 2020 yang akan berlangsung di Filipina pada Februari 2020!

Seterusnya, tempat kedua pula dimenangi pasukan GeekFam dan berjaya membawa pulang wang berjumlah RM5,000 berserta Predator Galea 350 Gaming Headset. Manakala, tempat ketiga pula adalah pasukan Boss Gold dengan bawa pulang hadiah berjumlah RM3,000 dan Acer E300 True Harmony Earphone. Tahniah, diucapkan buat semua para pemenang!


100 Pokemon Generasi Baru Bakal Menggegarkan Pokemon Go?

Trainer tegar Pokemon Go telah mendengar khabar angin selama berminggu-minggu bahawa aplikasi permainan popular tersebut akan menambah Pokemon baru tidak lama lagi. Berita bocor terbaru mencadangkan bahawa kemas kini tersebut akan dimulakan pada minggu ini.

Antara sebab mengapa berita ini sedang hangat diperkatakan adalah pembina permainan, Niantic Labs dilaporkan akan mengumumkan kerjasama baru dengan sekurang-kurangnya dua syarikat di Amerika Syarikat pada minggu ini. Kerjasama tersebut memberikan petunjuk awal bahawa terdapat sesuatu yang besar akan berlaku di dalam Pokemon Go dan ramai yang mengharapkan bahawa tidak kurang dari 100 Pokemon generasi baru akan dimasukkan ke dalam data permainan atas talian ini.


Parallel Wireless Bekerjasama dengan Vodafone Ireland untuk Melaksanakan Visi RAN Terbuka Mereka

RAN Terbuka Dibuat untuk Membolehkan Liputan 4G yang Lebih Pantas dan Menjimatkan Kos di Ireland

NASHUA, N.H., 18 November 2020 /PRNewswire/ — Parallel Wireless, Inc., syarikat peneraju RAN Terbuka yang berpangkalan di A.S dan satu-satunya syarikat yang memberi penyelesaian 2G 3G 4G 5G O-RAN ke seluruh dunia untuk mencipta kesalinghubungan bandar dan luar bandar, hari ini mengumumkan bahawa Vodafone Ireland, penyedia rangkaian terbaik dan terpantas di negara tersebut, merupakan yang pertama melancarkan halaman RAN Terbuka di seluruh rantau Barat Laut menggunakan perisian O-RAN Parallel Wireless untuk memberikan khidmat 4G baharu ke 30 lokasi dengan lebih pantas dan menjimatkan.

Memandangkan permintaan yang semakin meningkat terhadap perkhidmatan jalur lebar mudah alih, operator mudah alih menghadapi cabaran penggunaan Perbelanjaan Modal (CAPEX) dan Perbelanjaan Operasi (OPEX) dengan membawa liputan baharu atau keupayaan kepada pengguna akhir mereka.

RAN Terbuka ialah pendekatan industri untuk mentakrif dan membangunkan penyelesaian RAN 2G, 3G, 4G dan 5G atas satu tujuan umum, perkakasan neutral pembekal dan teknologi takrifan perisian dengan antara muka terbuka antara komponen-komponen. RAN Terbuka membolehkan operator mudah alih untuk menyuai padan radio, perisian dan pembekal pelayan lalu memberi kepelbagaian pembekal, fleksibiliti dalam penggunaan dan pengurangan TCO. Perbelanjaan Modal (CAPEX) RAN Terbuka dijangka melebihi $40 bilion dan melibatkan lebih 50% daripada keseluruhan RAN yang dibelanjakan menjelang tahun 2026.

Vodafone menjadi penyokong utama RAN Terbuka yang memacu inovasi industri untuk mengurangkan penggunaan kos dan mengelakkan kebergantungan pembekal, yang baru-baru ini meminta pembekal mereka menyokong pilihan terpisah 7.2 O-RAN untuk memastikan saling kendali. Vodafone telah menjalankan percubaan TIP RAN Terbuka yang sedang berlangsung di DRC dan Turki dengan Parallel Wireless. Penyelesaian O-RAN asli-awan ALL G Parallel Wireless telah menunjukkan prestasi yang kukuh, perkhidmatan yang berkualiti dan manfaat kos kepada operator.

Di Ireland, tapaknya dibangunkan berasaskan seni bina O-RAN dengan Unit Radio Jarak Jauh (RRU) yang disediakan oleh Comba Telecom, perisian Unit Teragih (DU) dan Unit Tengah (CU) Parallel Wireless yang dijalankan ke atas vBBU (Unit Baseband maya) disediakan oleh Supermicro dan digunakan di tapak. Perisian DU/CU dihubungkan ke Pengawal Masa Nyata Pintar (RIC) Parallel Wireless, yang terletak di pusat data Dublin pada perkakasan HP menggunakan persekitaran maya v6.7 ESXi VMWare.

Pengumuman hari ini adalah susulan daripada komitmen Vodafone Group untuk menggunakan teknologi RAN Terbuka untuk sekurang-kurangnya 2,600 tapak di UK. Ini merupakan komitmen terbesar terhadap RAN Terbuka yang dibuat oleh syarikat pelaksana di Eropah. RAN Terbuka berjanji untuk membantu membangun dan mengembangkan rangkaian tanpa wayar di seluruh rantau tersebut yang dikendalikan oleh Vodafone dan menyediakan perkhidmatan digital generasi masa depan kepada pengguna akhir, komuniti dan perniagaan.

Kata-kata sokongan

Didier Clavero, Ketua Pegawai Teknologi, Vodafone Ireland, berkata, “Menyampaikan RAN Terbuka di tapak adalah detik penting daripada peruntukan liputan mudah alih kepada komuniti luar bandar di Ireland, kerana pendekatan pelopor baharu ini menjimatkan kos, meningkatkan fleksibiliti dan membolehkan pembekal baharu menyokong pengembangan rangkaian mudah alih Vodafone ke kawasan yang sukar untuk dicapai. Dengan memberi tumpuan kepada rantau Barat Laut untuk memulakannya, kami akan terus mengenal pasti komuniti di seluruh Ireland yang boleh diperkenalkan dengan data suara dan berkelajuan tinggi yang lebih ekonomi menggunakan teknologi baharu ini.”

Keith Johnson, Ketua Pegawai Operasi, Parallel Wireless, berkata, “Industri telekomunikasi ialah rangkaian mendesak yang terbuka dan fleksibel untuk mengurangkan kos operasi dan penyelenggaraan. Kami amat berbesar hati dapat bekerjasama dengan Vodafone Ireland untuk membolehkan ekosistem terbuka penyelesaian RAN terpisah berdasarkan antara muka terbuka dan standard O-RAN, membantu mengembangkan liputan dengan segera dan menjimatkan dan membawa kesan yang positif kepada kehidupan pengguna akhir dengan RAN Terbuka.”

Tentang Parallel Wireless

Di Parallel Wireless, kami percaya bahawa perisian mempunyai kuasa untuk mengungkap peluang-peluang hebat di dunia. Kami mengubah cara rangkaian tanpa wayar dibangunkan dan berfungsi. Kami mencipta semula bagaimana perkakasan, perisian dan awan saling bekerjasama untuk mengubah dan mempersiapkan ekonomi para pengguna. Platform perisian O-RAN ALL G membentuk senibina RAN yang terbuka, selamat dan pintar untuk membolehkan kesalinghubungan tanpa wayar, supaya semua orang boleh berhubung pada bila-bila masa, di mana-mana sahaja dan dengan cara yang mereka pilih. Kami terlibat dengan lebih 50 syarikat MNO global dan telah diiktiraf oleh lebih 74 anugerah industri. Teras kekuatan kami ialah pasukan Pembangun yang menghargai inovasi, kerjasama, keterbukaan dan kejayaan pelanggan. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Logo – https://ering.com.my/wp-content/uploads/2020/11/parallel-wireless-bekerjasama-dengan-vodafone-ireland-untuk-melaksanakan-visi-ran-terbuka-mereka.jpg

Keywords: Computer Hardware Computer Networks Computer Software Computer/Electronics Telecommunications Telecommunications Carriers and Services Telecommunications Equipment Wireless Communications Joint ventures

Source: PRNEWSWIRE


Tips Elak Kesesakan Lalu Lintas Pada Bulan Ramadhan Dengan Waze

Tidak lama lagi kita bakal menyambut Ramadhan al Mubarak. Ramadan merupakan sebuah bulan yang penuh dengan kesabaran. Namun kadang-kadang kesabaran itu teruji, lebih-lebih lagi bila ianya berkaitan dengan kesesakan trafik . Oleh itu, Waze berkongsi tips untuk elak trafik yang sibuk dan rancang perjalanan dengan bijak.

Waze menjangkakan perjalanan menuju ke tempat kerja mengalami trafik yang lebih sesak berbanding ketika pulang ke rumah. Trafik dijangkakan sesak dari jam 8 pagi hingga 11 pagi dan beransur pulih pada jam 3 petang. Oleh itu, Waze menasihatkan orang ramai agar keluar dari rumah lebih awal atau sebelum jam 8 pagi.

Menurut Waze, selepas jam 9 malam merupakan waktu yang sesuai untuk berkunjung ke restoran makanan segera – terutamanya jam 12 tengah malam hingga 5 pagi. Elakkan berkungjung ke restoran makanan segera pada jam 4 petang hingga 7 malam kerana waktu tersebut orang ramai sedang bersiap sedia untuk berbuka puasa.

Waze memaklumkan pusat beli belah di seluruh Malaysia sentiasa ‘pack’ pada jam 12 tengah hari hingga 4 petang – waktu paling ‘pack’ adalah jam 5 hingga 6 petang. Oleh itu, bagi mereka yang memerlukan ‘terapi beli belah’, anda oleh mengunjungi pusat beli belah selepas jam 7 petang dan keatas.

Waze memaklumkan trafik menuju ke bank-bank di seluruh Malaysia menunjukkan data turun naik sepanjang hari. Bermula jam 7 hingga 9 pagi, terdapat peningkatan yang stabil. Ia terus selepas bank dibuka pada 9.30 pagi dan menjadi penuh muali jam 12 tengah hari hingga 3 petang. Oleh itu, Waze mencadangkan anda membuat urusan pengeluaran wang tunai di ATM selepas jam 4 petang – orang ramai beransur kurang pada waktu tersebut.

Waze mencadangakan anda mengisi minyak seawal sekitar jam 8 pagi kerna tidak perlu beratur. Bilangan orang bertambah mulai pukul 9 pagi sehingga ke waktu puncak iaitu pada jam 3 – 6 petang. Sebagai alternatif, anda juga boleh mengisi minyak selepas jam 7 malam kerana keadaan beransur lengang pada waktu itu.

Muat turun aplikasi Waze secara percuma menerusi :


Siri iphone 13 Bakal Dilancarkan Lebih Awal Iaitu Sekitar September Tahun Hadapan!!??

Baru sahaja beberapa bulan lalu siri iPhone 12 dilancarkan, dan kini peranti akan datang iaitu siri iPhone 13 pula sedang berteka-teki bila ia akan dilancarkan dan berkemungkinan ia akan dilancarkan lebih awal berbanding tahun ini.

Berkemungkinan, siri iPhone 13 akan dilancarkan pada sekitar bulan September tahun hadapan.

Sungguhpun demam Siri iPhone 13 sedang berkembang, namun, masih tiada lagi sebarang spesifikasi yang terdedah. Jadi, sama-sama kita nantikan!!!


Panggilan Suara & Video Secara Berkumpulan Kini Rasmi Di WhatsApp

Hello, hello, hello… aplikasi pemesejan paling ramai pengguna di seluruh dunia, hari ini mengumumkan kemas kini terbaru dengan panggilan suara dan video secara berkumpulan.

Ciri baharu ini membolehkan pengguna membuat panggilan suara atau video secara kumpulan sehingga empat orang, caranya sangat mudah hanya dengan menekan butang “add participant” setelah membuat panggilan.


Samsung Siri Galaxy M Rasmi – Rekaan Moden Bersama Skrin Takuk, Khusus Untuk Pengguna Muda

Siri Galaxy M dari pengeluar Samsung kini telah dirasmikan di pasaran India, dengan pengenalan baru kepada Galaxy M10 dan Galaxy M20. Siri M ini mempunyai reka bentuk yang sesuai untuk pengguna muda, masing-masing menggunakan skrin 6.2 inci HD+ (M10) dan 6.3 inci FHD+ (M20) yang hadir bersama rekaan takuk yang dikenali sebagai Infinity-V.

Selain paparan skrin yang berlainan, cip pemproses juga berbeza di antara Galaxy M10 dan M20, di mana M10 menggunakan cip Exynos 7870, manakala M20 menggunakan Exynos 7904. Bagi memori dalaman pula, M10 hadir dengan dua pilihan iaitu 2GB/3GB RAM dan 16GB/32GB ROM. Sementara M20 hadir dengan pilihan 3GB/4GB RAM dan 32GB/64GB.

Spesifikasi untuk kamera utama adalah sama iaitu gabungan dwi-kamera 13MP + 5MP, manakala kamera hadapan masing-masing beresolusi 8MP (M20) dan 5MP (M10). Kapasiti bateri yang dijana pada M10 hanya 3,400mAh, lain pula 5,000mAh pada M20 yang boleh dikatakan sangat besar kapasitinya.


ASUS ZenWatch 3 Sudah Tiba Di Malaysia!

Masih ingat peranti wearable terbaru ASUS ZenWatch 3 yang pernah kami laporkan pada bulan September? Kini sudah tiba di negara kita! Jam tangan pintar serba elegan dan mewah ini beroperasi menggunakan sistem operasi Android Wear dan dipacu cip pemproses Qualcomm Snapdragon™ Wear 2100 serta kapasiti RAM 512MB dan ROM 4GB.

Paparan bulat penuh ZenWatch 3 mempunyai butiran dan kualiti yang baik kerana diperbuat daripada panel AMOLED berukuran 1.39 diameter yang dilindungi Corning Gorilla Glass 2.5D. Jam tangan pintar ini juga hadir bersama strap kulit yang akan menyerlahkan lagi kemewahan reka bentuk ZenWatch 3.

Dari segi kuasa dan ketahanan pula, ZenWatch 3 dilengkapi bateri 340mAh dengan fungsi HyperCharge yang mampu mengecas 0% ke 60% dalam masa 15 minit sahaja. Anda juga tidak perlu risau akan hujan atau berada di kawasan berdekatan air kerana peranti ini dikelaskan sebagai IP67.


Waze Perkenalkan Dialek Kantonis Sebagai Pilihan Navigasi Suara Terbaru

Sebagai platform yang menyatukan komuniti, Waze kini mengumumkan bahawa dialek Kantonis akan diperkenalkan sebagai pilihan navigasi suara terbaru secara berperingkat mulai hari ini.

Dengan sokongan dan usaha pengambilan yang aktif daripada komuniti, pihak Waze memaklumkan mereka dapat melengkapkan pilihan bahasa terbaharu ini dalam jangka masa hanya dua bulan.Dalam usaha menyelesaikan tugasan ini dengan cepat, pihak Waze telah mengadaptasikan dialek tersebut daripada bahasa-bahasa Cina yang sedia ada untuk menyesuaikan Bahasa Cina Ringkas dan Tradisional kepada Cina HK (Hong Kong).

Selain itu, mereka juga telah memilih sebuah suara bahasa Cina yang diluluskan oleh Hong Kong untuk memastikan sebutan dan arahan yang tepat demi menjamin pengalaman pemanduan yang jelas dan selamat.

Perkara ini sekaligus secara tidak langsung memudahkan para pemandu yang berbahasa Cina  menikmati pengalaman pemanduan lebih baik dengan tetapan Waze yang lebih inklusif. Muat turun aplikasi Waze secara percuma menerusi :


[ Tutorial ] Linksys Velop – Menjamin Rangkaian WiFi Stabil Di Mana-Mana Sahaja!

Kestabilan Internet sentiasa menjadi isu di kalangan orang ramai, ada sahaja tempat atau sudut tertentu yang lemah rangkaian dengan kata lain weak coverage walaupun terdapat WiFi di rumah.

Aha…usah pening sangat! Linksys Velop Whole Home WiFi sedia membantu! Ia merupakan router yang mampu menjamin rangkaian WiFi berprestasi tinggi dengan menggunakan teknologi Intelligent Mesh™ Velop, yang mana lebih memfokuskan kekuatan rangkaian WiFi berdasarkan lokasi semasa anda di dalam rumah.

Rekaan Velop yang ringkas dan moden sesuai dijadikan alat perhiasan rumah, tambahan lagi ukurannya yang sederhana sesuai diletakkan di mana-mana ruangan rumah.

Okay, bagaimana berfungsi alat ini? Jom ikuti kami dalam tutorial seterusnya.

▲ Pertama, putuskan (unplug) sambungan router sedia ada di rumah dan kabel Internet yang disambung dari router ke modem. Kemudian sambungkan kabel Internet Cat 5E pada Velop dan modem, serta kabel kuasa.

▲ Seterusnya ON palam kuasa dan butang ON/OFF di bawah Velop, lampu biru akan bernyala. Sekarang hanya tinggal tetapan di dalam aplikasi Linksys Velop.

▲ Muat turun aplikasi < Linksys > di Android l iOS

▲ Lakukan tetapan mengikut langkah dalam aplikasi, sehingga peranti meminta anda sambung ke WiFi Velop.

▲ Di sini anda perlu pergi ke tetapan peranti pintar, klik Settings → WiFi, cari nama Velop dengan masukkan kata laluan yang terdapat di bawah peranti.

▲ Seterusnya kembali ke aplikasi dan tunggu Internet disambungkan, paparan akan menunjukkan peranti anda dalam keadaan Offline. Apa yang anda perlu buat di sini, klik menu di sebelah kiri dan pilih【 Advanced Settings 】→【 Internet Settings 】.

▲ Di ruangan【 Connection Type 】pilih【 PPPoE 】dan masukkan WiFi Username, kata laluan dan VLAN ID mengikut jenis rangkaian yang digunakan seperti berikut:

▲ Menunggu Velop untuk lengkapkan sambungan rangkaian, done! Kini Velop anda berada pada mod Online!

Sekiranya ingin menguatkan lagi rangkaian Internet di kawasan lain, anda boleh tambahkan satu lagi Linksys Velop dengan cara mudah sahaja!

▲ Sambungkan Velop yang kedua, buka aplikasi【 Linksys 】, pilih【 Set Up a New Product 】dan lakukan tetapan mengikut langkah yang diberikan. Tetapan ini mengambil kira-kira 3 minit untuk sambungkan ke rangkaian, berjaya!

▲ Nama router boleh ditukar supaya lebih memudahkan anda mengesan sambungan rangkaian Velop pada prestasi yang memuaskan.

Selain Linksys Velop AC2600, terdapat juga pilihan lain dan salah satunya adalah AC2200 yang mempunyai kuasa liputan isyarat yang lebih luas mencapai sehingga 2000 kaki persegi.

Tambahan lagi, ia menggunakan sistem Mesh WiFi Tri-Band sekaligus menjaminkan kelajuan rangkaian dalam prestasi terunggul.

**Jangan lupa sertai peraduan eRing x Velop yang akan bermula esok, 27 Ogos ~ 02 September 2019! >> Peraduan FB: Menangi Linksys Velop


Google Akan Menghentikan Sokongan Chrome Untuk Windows XP, Vista dan OS X Bermula April 2016

Sebelum ini Google pernah mengeluarkan kenyataan untuk menghentikan sokongan Chrome untuk platform Windows XP sehingga tahun 2015, dan meminta penggunanya untuk mengemaskinikan platform tersebut ke versi yang lebih terkini. Berdasarkan kepada kenyataan rasmi yang dikeluarkan, Google akan menamatkan aplikasi Chrome untuk lebih banyak platform yang sudah boleh dianggap ‘outdated’ seperti Windows XP, Windows Vista, Mac OS X 10.6, Mac OS X 10.7 dan juga Mac OS X 10.8 bermula April 2016 nanti. Keputusan ini diambil memandangkan kesemua platform ini tidak lagi menerima sokongan aktif daripada Microsoft dan juga Apple.

Meskipun begitu, selepas daripada tarikh tersebut, platform yang telah dinyatakan ini masih boleh digunakan seperti biasa tetapi tidak akan menerima sebarang kemas kini fungsi terbaru dan kemas kini keselamatan.


Ranking Global Masih Di Tangan Google – YouGov BrandIndex 2018

YouGov juga menerbitkan ranking keteguhan jenama tahunan global untuk 2018, ranking ini adalah berdasarkan enam juta temu bual yang dijalankan di 26 buah negara.

Enjin pencarian Google masih mengungguli ranking pertama keteguhan jenama tahunan global, diikuti oleh YouTube, manakala Samsung pula telah melompat satu anak tangga ke tempat ketiga berbanding tahun lepas.

WhatsApp juga telah naik ke tempat keempat, sebaliknya Facebook telah jatuh dari tempat ketiga ke tempat kelima, sementara Amazon kekal di tangga keenam dalam senarai tersebut. Terdapat 3 jenama baharu memasuki ranking kali ini, iaitu IKEA, Uniqlo dan Lego yang masing-masing berada di tangga ke-7, ke-9 dan ke-10.


WhatsApp Berkongsi Nombor Telefon dengan Facebook untuk Tujuan Pengiklanan! Bagaimana Cara untuk Menutup Fungsi Ini?!

Seperti yang telah kita ketahui, WhatsApp sudahpun dimiliki oleh Facebook pada 19 Februari 2014 yang lalu dengan nilai pemilikan yang agak besar iaitu mencecah sehingga USD19.3 bilion atau bersamaan kira-kira RM78.74 bilion. Nilai pemilikan ini merupakan yang terbesar pernah dibuat oleh Facebook dan ramai yang beranggapan nilai tersebut agak keterlaluan. Bahkan sejak dari pemilikan tersebut, pelbagai fungsi dan juga ciri-ciri baru telah diperkenalkan pada WhatsApp yang kini memiliki lebih dari 1 bilion pengguna dari seluruh dunia. Antara pembaharuan yang diperkenalkan termasuklah sokongan panggilan suara dan juga pemansuhan yuran bayaran tahunan.

Namun begitu, baru-baru ini nampaknya Facebook telah mengambil satu lagi pendekatan baru yang mencetuskan sedikit kontroversi apabila WhatsApp telah mengumumkan akan berkongsi maklumat akaun dengan laman sosial Facebook. Menurut WhatsApp, sekiranya nombor telefon WhatsApp tersebut disambungkan dengan sistem Facebook, laman sosial tersebut berupaya mencadangkan senarai kawan di Facebook secara automatik dan pengiklanan yang diterima juga adalah lebih relevan untuk setiap individu berbeza. Jadi sekiranya anda tidak mahu berkongsi maklumat akaun WhatsApp dengan laman sosial Facebook, editor akan berkongsi tip untuk menutup fungsi ini secara manual, memandangkan ia telahpun diaktifkan sebaik sahaja anda mengemaskini WhatsApp ke versi yang terbaru.

Buka aplikas WhatsApp dan klik pada Menu yang hadir dengan simbol tiga titik yang terdapat di bahagian atas skrin dan pilih Settings.

Klik pada menu Account.

Anda boleh lihat bahawa perkongsian akaun WhatsApp dengan Facebook telah diaktifkan secara automatik di menu paling bawah iaitu Share my account info.

Untuk mematikan fungsi perkongsian ini, anda hanya perlu klik pada ruangan bertanda di dalam kotak pada menu tersebut. Sebaik sahaja diklik, satu tetingkap mesej akan dipaparkan untuk pengesahan mematikan fungsi ini dan anda hanya perlu klik pada DON’T SHARE.

Satu mesej akan dipaparkan yang mengesahkan bahawa anda telah menutup fungsi perkongsian akaun WhatsApp dengan Facebook.

Kini menu Share my account info tidak lagi akan dipaparkan pada menu Account anda.


Huawei Bakal Melancarkan Peranti Pintar Gaming – Kata Jim Xu, Presiden, Pemasaran dan Jualan Huawei

Semasa kunjungan ke Huawei di China, kami berpeluang menghadiri satu sidang media khas bersama Jim Xu, Presiden Pemasaran dan Jualan Huawei. Menurut beliau, peranti gaming akan menjadi trend seterusnya dan sekaligus mendedahkan kepada kami bahawa pihak Huawei akan melancarkan peranti pintar gaming mereka pada tahun ini.

Pendedahan ini sebenarnya sangat menarik perhatian para media dalam sidang tersebut, tetapi Jim Xu tidak berkata banyak mengenainya selain info skrin besar akan dibekalkan. Namun begitu, permainan bakal menjadi isu penting dalam penghasilan sesuatu peranti, ini dapat disahkan melalui niat mereka dalam menghasilkan GPU Turbo untuk menjaminkan pengalaman permainan yang lebih lancar dan berkuasa.

Tambahan Jim Xu, kemas kini GPU Turbo pada peranti Huawei sedia ada akan ditawarkan secara berperingkat pada masa akan datang. Buat masa ini, siri MediaPad M5 menjadi tablet pertama yang datang sekali dengan sokongan GPU Turbo dan tablet ini telah pun dilancarkan secara rasmi semalam.

Huawei MediaPad M5 Diperkenalkan Dengan Dua Varian – Berharga RM1,499 & RM1,899


vivo Berada Di Kedudukan No. 1 Dalam Pasaran China Pada Separuh Pertama 2022!!

Menurut data yang dikeluarkan oleh Counterpoint, vivo akan terus menduduki tempat pertama dalam pasaran China pada separuh pertama 2022. Dalam pasaran yang sangat kompetitif, vivo menduduki tempat pertama dengan bahagian 28.2% daripada pasaran telefon pintar pertengahan hingga mewah ($250-$399) pada suku pertama 2022. Pada suku kedua, vivo mencapai peningkatan tahun ke tahun sebanyak 91% dalam jualan di seluruh pasaran mewah China (lebih daripada AS$400), dan bahagiannya meningkat daripada 6% kepada 13%, menjadi yang kedua tertinggi jenama di China selepas Apple di pasaran mewah.

vivo muncul sebagai peneraju baharu jenama telefon mudah alih China, baik dalam pasaran keseluruhan dan dalam dua bidang teras pasaran mewah. Satu faktor penyumbang adalah disebabkan oleh inovasi teknologi di sebalik produknya.

Statistik daripada CINNO Research menunjukkan bahawa pada suku kedua 2022, jualan telefon bimbit skrin lipat di pasaran China mencapai 587,000 unit, peningkatan ketara sebanyak 132.4% tahun ke tahun. Antaranya, Huawei, Samsung dan vivo menduduki tiga skrin lipat domestik teratas, dengan bahagian masing-masing 53.7%, 16.6% dan 10%. Antaranya, sejak dikeluarkan pada April 2022, vivo X Fold telah menjadi tiga telefon bimbit skrin lipat teratas dalam jualan terminal produk tunggal domestik pada suku kedua.

Mematuhi “didorong reka bentuk” berorientasikan pengguna dan “jangka panjang” teknologi firma, gabungan kedua-dua kaedah paling mudah dan paling halus ini membuka jalan kepada inovasi teknologi vivo, dan sentiasa mempromosikan vivo daripada “perintis inovasi” kepada ” perintis inovasi” “. Ketua Inovasi”.


[Ura-Ura] : Samsung Galaxy Z Flip Mungkin Sokong Chipset Snapdragon 855+ & Dwi Kamera Utama 12MP

Samsung dikatakan dalam perancangam melancarkan generasi seterusnya untuk peranti lipat mereka – banyak khabar angin btersebar mendedahkan ia bakal dikenali sebagai Samsung Galaxy Z Flip dan kebocoran mengenainya juga kerap kedengaran sejak kebelakangan ini. Terkini, terdapat maklumat tertiris memberi gambaran lebih jelas mengenai peranti ini.

Kebocoran mendedahkan peranti ini mungkin menggunakan panel AMOLED dinamik yang dilapisi dengan Ultra Thing Glass (UTG) – ia sekaligus mungkin jauh lebih tahan lama berbanding ‘plastik’ pada Samsung Galaxy Fold sebelum ini. Peranti ini juga bakal dilengkapi sokongan pengimbas cap jari terbina pada sisi. Untuk perkakasan dalam, ia mungkin dikuasakan oleh chipset Snapdragon 855+ dan bukannya Snapdragon 855 seperti mana yang digembar – gemburkan sebelum ini.

Samsung Galaxy Z Flip mungkin didatangakn dengan dua lensa utama dengan sokongan lensa 12MP – seperti biasa ia terdiri daripad sensor modul biasa dan Ultrawide. Keljauan pengecasan berwyar adalah 15W. Ia juga menyokong keupayaan tanpa wayar dan pengecasan berbalik tetapi maklumat mengenai kelajuan pengecasan belum diketahui.


Bot Sembang Untuk Menggantikan Anda

Acara TechCrunch Disrupt Hackathon di New York memperlihatkan sesuatu yang mungkin anda biasa dengar tetapi sedikit unik. Sistem bot sembang adalah sesuatu yang normal, terdapat banyak aplikasi ketika ini yang membolehkan anda bersembang dengan bot, namun bot yang boleh menggantikan diri anda dan bersembang dengan rakan melalui aplikasi mesej adalah sesuatu yang baru.

Irene Chang merupakan orang yang mencetuskan idea ini selepas beliau mendapati amat sukar untuk sentiasa melayani mesej dari rakan-rakan, terutamanya di dalam mesej kumpulan, dia sentiasa terlepas perkara-perkara penting seperti ucapan hari jadi, perayaan dan lain-lain. Dari situ timbul idea untuk membangunkan bot mesej yang boleh melakukan perkara tersebut.

Apa yang menarik adalah bot tersebut mampu mempelajari stail mesej anda dan mengajuknya ketika menghantar mesej kepada rakan anda, jadi anda tidak perlu risau akan risiko perkara ini akan dihidu rakan-rakan. Aplikasi ini masih dalam peringkat pembangunan dan Chang bercadang mengintegrasikan bot ini dengan aplikasi mesej yang popular seperti WeChat, WhatsApp, Kik, Facebook Messenger dan lain-lain.


Sudah Confirm! Paparan Hampir Bezel-less Untuk LG G6

LG sudah pun mengeluarkan kenyataan bahawa satu majlis media akan diadakan pada 26 Februari di Barcelona, Sepanyol sebagai sebahagian daripada agenda mereka di MWC 2017. Terbaru, LG juga telah berkongsikan satu gambar teaser yang mengesahkan bahawa LG G6 akan dirasmikan pada acara tersebut.

Imej tersebut juga memperlihatkan LG G6 bakal dilengkapi ciri paparan hampir bezel-less, sekaligus mengesahkan khabar angin yang tersebar sebelum ini. Selain itu, nampaknya LG cuba menekankan ciri ergonomik peranti tersebut dengan LG G6 masih selesa dioperasikan menggunakan satu tangan walaupun mempunyai saiz paparan yang lebih besar. LG telah mengesahkan bahawa G6 akan dilengkapi paparan LCD Quad HD 5.7-inci.

Antara laporan lain yang diperoleh adalah kemungkinan besar pemproses Qualcomm Snapdragon 821 akan digunakan di dalam model G6, bersama-sama dengan audio jack 3.5mm, kamera belakang dwi-lensa dan kamera hadapan yang boleh berfungsi sebagai pengimbas iris. Khabar angin terbaru mendakwa bahawa telefon akan mula dijual di Korea Selatan pertama pada 9 Mac, diikuti dengan pasaran US pada 7 April.

Ikuti berita terkini MWC 2017 dari eRing melalui laman web ini dan juga laman Facebook kami.


Comscore dan Samba TV Mengumumkan Perluasan Perkongsian Data TV Terhubung ke Australia

Meneruskan pengembangan global dalam pengukuran merentasi platform Comscore yang dikuasakan oleh data TV terhubung pihak pertama Samba TV di rantau APAC

RESTON, Va., 25 Februari 2021 /PRNewswire/ — Comscore (NASDAQ: SCOR), rakan kongsi yang dipercayai untuk merancang, berurus niaga dan menilai media merentas platform, hari ini mengumumkan perluasan jejak pengukuran TVnya ke Australia, didorong oleh kerjasama dengan Samba TV, penyedia data pengiklanan omniskrin global dan analisis khalayak yang terkemuka. Penyelesaian pengukuran TV (CTV) terhubung baharu yang dilancarkan pada tahun lepas di pasaran Eropah terpilih, kini telah memasuki pasaran utama ini di rantau Asia Pasifik (APAC).

“Kami amat gembira dapat memperluas keupayaan pengukuran TV kami ke Australia,” kata Bill Livek, Ketua Pegawai Eksekutif, Comscore. “Sebagai peneraju dalam pengukuran TV di A.S., kami berada dalam kedudukan yang unik untuk memanfaatkan keupayaan data kami yang berharga hasil kerjasama dengan ËTV dan mewujudkan tawaran ukuran yang tiada tandingan – di seluruh platform dan di seluruh dunia.”

Keupayaan pengukuran TV pintar merentas platform Comscore akan membolehkan pengiklan di Australia memahami cara menjangkau khalayak berharga. Pelanggan akan dapat menilai impak iklan mereka dan keberkesanannya dalam memacu keputusan utama. Keupayaan baharu ini juga akan membolehkan pengiklan mengakses pandangan pengiklanan peringkat jenama yang kompetitif serta pandangan kategori keseluruhan, untuk memahami landskap media di Australia dan APAC.

“Australia merupakan negara dengan perbelanjaan media digital per kapita terbesar di dunia. Oleh kerana corak landskap dan penggunaan media berkembang lebih pantas daripada sebelumnya, adalah penting untuk menambah ukuran CTV sebagai sumber kebenaran kepada industri media di Australia,” kata Pengasas Bersama dan Ketua Pegawai Eksekutif Samba TV, Ashwin Navin. “Kami teruja untuk memanfaatkan data TV pintar berskala global kami yang sangat besar untuk menambah keupayaan syarikat pengukuran terkemuka seperti Comscore bagi menangani kerumitan landskap media hari ini di Australia dan APAC.”

Hasil daripada kerjasama ini, pelanggan yang terkenal telah memulakan projek pengukuran TV baharu di Eropah dan kini di Australia. Comscore dan ËTV merancang untuk terus berkembang ke rantau baharu di sepanjang tahun 2021.

Tentang ComscoreComscore (NASDAQ: SCOR) merupakan rakan kongsi yang dipercayai dalam merancang, melakukan urus niaga dan menilai media di seluruh platform. Dengan jejak data yang menggabungkan digital, TV linear, kecerdasan tontonan yang canggih dan teaterikal serta pemahaman yang maju tentang khalayak, Comscore membolehkan penjual dan pembeli media mengukur tingkah laku pelbagai paparan dan membuat keputusan perniagaan dengan penuh keyakinan. Sebagai sebuah syarikat terkemuka yang terbukti dalam pengukuran digital dan audiens TV serta pengiklanan berskala, Comscore ialah sumber pihak ketiga yang sedang pesat membangun muncul dalam industri untuk pengukuran silang platform yang boleh dipercayai dan komprehensif.

Tentang Samba TVTV Samba membolehkan pengalaman TV generasi seterusnya yang dikuasakan oleh data pihak pertama, membantu penonton berinteraksi dengan media yang relevan dan memberi kuasa kepada pemasar jenama untuk mengukur penglibatan tersebut. Wawasan TV Samba dicipta berdasarkan sumber data penonton dalam masa nyata yang paling komprehensif di seluruh media siaran, kabel, kecerdasan tontonan yang canggih dan digital. Dicipta pada tahun 2011, ACR TV Samba disepadukan di peringkat cipset merentasi 20 jenama TV Pintar teratas di dunia (yang paling banyak dalam industri) menganalisis kandungan di skrin dalam masa nyata, tanpa mengira sumbernya. Samba TV memberikan data penonton tanpa bias dan komprehensif yang dapat diketengahkan melalui lebih dari satu bilion peranti di seluruh dunia. Jenama terkemuka di dunia memanfaatkan Samba TV untuk mengukur pelaburan media dan memperkukuhkannya di semua skrin yang kita gunakan untuk menonton video. Untuk maklumat lanjut, sila layari www.samba.tv.

Logo – https://ering.com.my/wp-content/uploads/2021/02/comscore-dan-samba-tv-mengumumkan-perluasan-perkongsian-data-tv-terhubung-ke-australia.jpg

Keywords: Advertising Computer/Electronics Entertainment Film & Motion Picture Publishing/Information Service Contracts Data Analytics

Source: PRNEWSWIRE


Sokongan Peranti Pebble Berakhir Hujung Tahun 2017

Ini adalah sambungan kepada berita penjualan Pebble yang kini dimiliki Fitbit. Ramai pemilik Pebble gusar akan masa depan peranti mereka selepas Pebble di dalam genggaman Fitbit yang bertindak menghentikan semua jualan dan penghasilan jam tangan pintar Pebble.

Sehubungan dengan itu, Pebble mengeluarkan kenyataan bahawa peranti Pebble sedia ada akan menerima sokongan perisian sehingga hujung tahun 2017. Sokongan ini akan menyaksikan Pebble melancarkan sokongan perisian bagi memastikan Pebble dikemas kini secara baik sepanjang tahun hadapan dan mungkin akan mengeluarkan ciri dan fungsi baru sebelum Pebble menutup operasi mereka.

Tempoh satu tahun ini juga kami rasakan sesuai untuk anda mula mencari jam tangan pintar baru bagi menggantikan Pebble anda.


Samsung Galaxy Note 10 Sokong Empat Kamera + Rangkaian 5G?

Tahun ini memperlihatan Samsung giat memperkenalkan peranti baharu, terutama siri Galaxy S10 yang mendapat sambutan meriah dari seluruh dunia. Setelah siri Galaxy S10, Galaxy A30/50 dan Galaxy M20 dirasmikan ke pasaran tempatan, apa yang dinanti-nantikan tahun ini tentunya kehadiran peranti flagship Galaxy Note 10.

Menurut sumber, Galaxy Note 10 akan menggunakan empat kamera pada bahagian panel belakang, dan turut sokong rangkaian 5G seperti mana Galaxy S10 5G yang diperkenalkan pada MWC 2019 baru-baru ini.

Spesifikasi terdedah juga merangkumi paparan skrin 6.6 inci Super AMOLED yang mempunyai resolusi 1440 x 3040 piksel, nisbah skrin-ke-kerangka sebanyak 90%, kuasa dalaman menggunakan cip pemproses Snapdragon 855 bersama 8GB/12GB RAM dan 128GB/512GB ROM.

Bahagian kamera utama pula dilengkapi empat lensa 12MP + 12MP + 16MP + kamera ToF, menyokong teknologi OIS, PDAF, 2x Optikal zum dan banyak lagi ciri baharu yang bakal diperkenalkan.

Watak utama siri Note iaitu S-Pen juga dikhabarkan akan menerima peningkatan yang ketara, sejauh mana kesahihannya kita nantikan pelancaran yang mungkin ditetapkan pada bulan Ogos atau September.

[ SUMBER ]


Google Menutup Google+ Setelah  Data 500 Ribu Pengguna Terdedah

Google telah mengumumkan bawah mereka akan menutup Google+ untuk pengguna apabila laman rangkaian sosial tersebut terdedah kepada kelemahan keselamatan yang memberi kesan terhadap 500 ribu pengguna. Dipercayai bahawai beberapa ratus ribu data pengguna telah terdedah pada 2015 dan Mac 2018.

Namun Google mempercayai bahawa data pengguna telah disalahguna sebagai sebahagian Glitch. Masalah ketirisan maklumat ini telah mendedahkan maklumat peribadi kepada pengodam yang berpotensi seperti nama pengguna, jantina, alamat email dan pekerjaan. Menurut satu laporan, bug tersebut telah ditemui ketika pelancaran Project Strobe.

Disebabkan Google+ dihasil dengan privasi, maka mereka tidak boleh mengesahkan pengguna yang terkesan dengan bug ini. Namun mereka telah melakukan analisis selama 2 minggu dan mendapati 500,000 pengguna Google+ berpotensi untuk terkesan dengan masalah ini. Daripada analisis tersebut, 438 aplikasi telah mengguna API.

Google mendakwa bahawa setelah bug tersebut ditemui, ia kemudian telah ditambal. Sebagai tambahan, setelah menutup akaun pengguna, Google juga bercadang untuk mengubah polisi provasi sebagai langkah pencegahan pelanggaran berpotensi. hal ini termasuklah perubahan pada API yang mana memberi limit pada akses pemaju kepada data pengguna pada Gmail dan peranti android.

Google telah membuat keputusan untuk menutup Google+ selama 10 bulan yang akan datang. disebabkan kurang penglibatan pengguna. Versi Google+ untuk pengguna mempunyai penggunaan dan penglibatan yang rendah menurut Google.


Pendaftaran Earn with Mi Kini Dilanjutkan Sehingga 31 Julai!!

Xiaomi Malaysia sebelum ini mengumumkan pengenalan Earn With Mi, program rujukan yang bertujuan untuk menyokong rakyat Malaysia selama ini tempoh penguncian. Program rujukan Earn With Mi membantu memberi peluang kepada rakyat Malaysia untuk daftar dan dapatkan pendapatan pasif. Tempoh pendaftaran kini telah dilanjutkan hingga bulan Julai 31, mereka yang berminat masih boleh menjadi sebahagian daripada program ini dengan mendaftar.

Sesiapa sahaja boleh menjadi sebahagian daripada program rujukan Earn With Mi dan membenarkan mereka dalam program ini untuk mempromosikan keselesaan dan keselamatan kediaman mereka sendiri, semua yang anda perlukan adalah telefon bimbit dan akses internet. Xiaomi Malaysia berharap program ini dapat membantu rakyat Malaysia untuk menjana pendapatan tambahan untuk menolong mereka dari segi kewangan dalam masa sukar ini.Cara mendaftar dan mula menjana pendapatan:

Senarai Telefon Bimbit!

Bagi mendapatkan maklumat lanjut, layari laman sesawang https://forms.gle/uGWrhMRrQC5zLif56 atau Xiaomi Malaysia Facebook Page


ServisHero

ServisHero membawakan servis pakar nombor satu di Asia Tenggara kepada anda. Melalui aplikasi ini anda boleh mencari dan mengupah sesiapa sahaja yang ingin memberikan perkhidmatan mereka kepada anda. Terdapat ramai pakar yang menawarkan servis mereka melalui aplikasi ini, dari tukang paip, pakar pendawaian elektrik, guru, jurugambar, pereka fesyen dan pelbagai servis lain lagi.

Selepas anda melalui proses tapisan, aplikasi ini akan memadankan anda dengan pakar-pakar tersebut, anda boleh berbincang tentang bayaran dan terma bekerja bersama-sama pakar tersebut melalui aplikasi ini, setelah itu anda disarankan agar meletakkan rating kepada pembekal servis bagi memudahkan pengguna lain mencari dan menilai servis dari pakar.

Muat Turun


UL Majukan Keupayaan untuk Pengilang Produk dan Peralatan Elektronik untuk Masuki Pasaran Mexico dengan pantas

Kementerian Ekonomi Mexico anugerah perjanjian pengiktirafan bersama UL pertama untuk benarkan pengujian produk elektronik di luar Mexico

NORTHBROOK, Illinois, 31 Ogos 2020 /PRNewswire/ — UL, sebuah syarikat sains keselamatan global yang terkemuka, hari ini mengumumkan bahawa Kementerian Ekonomi Mexico, Direktorat Besar Piawaian (DGN), telah memberikan hak kepada UL untuk melaksanakan pengujian keselamatan dan kecekapan tenaga secara global untuk produk dan peralatan elektronik yang diimport ke negara tersebut. Ini termasuk ujian keselamatan untuk produk dan peralatan audio, video dan teknologi maklumat dan sistem kuasa tidak putus (UPS) serta ujian kecekapan tenaga untuk mesin basuh, peti sejuk dan penyejuk beku kediaman dan komersial, motor, pencahayaan, bekalan kuasa luaran dan produk dan peralatan yang memerlukan kuasa siap sedia.

Dengan keupayaan semasa untuk melakukan ujian keselamatan dan kecekapan tenaga di makmal UL atau yang diluluskan UL di luar Mexico, mengikut piawaian rasmi Mexico, Norma Oficial Mexicana dan Oficial Mexico Standard (NOM) dan Mexican Standard (NMX), UL dapat membantu mengurangkan masa dan kos untuk memasarkan akses produk ke pasaran Mexico.

Penetapan ujian keselamatan, yang pertama untuk mana-mana syarikat pengujian, pemeriksaan dan pensijilan antarabangsa, berlaku untuk produk dan peralatan tertentu seperti yang dikenal pasti oleh kategori NOM dan NMX. Kumpulan produk dan peralatan merangkumi:

Menurut Bank Dunia, Mexico – dengan jumlah penduduk lebih daripada 130 juta dan kenaikan tahap pendapatan dan daya perbelanjaan – mempunyai ekonomi ke-11 terbesar di dunia dan ekonomi kedua terbesar di Amerika Latin.

“Dengan pertumbuhan Mexico yang meningkat, muncul permintaan yang lebih besar untuk lebih banyak bahan habis guna, menyumbang kepada peningkatan keperluan untuk pengawasan peraturan keselamatan dan jaminan tambahan,” kata Carlos Correia, naib presiden kanan dan pengurus besar UL di Amerika Latin. “Dengan designasi DGN ini, UL kini dapat memenuhi keperluan tersebut dengan menggunakan rangkaian makmal global dan kemudahan ujian terbaik untuk membantu pengeluar produk dan peralatan elektronik memenuhi syarat keselamatan dan jaminan Mexico yang diperlukan dan membuka jalan untuk kemasukan pasaran Mexico yang pantas dan lancar.”

Sebagai tambahan kepada ujian keselamatan, DGN telah menetapkan bahawa UL kini dapat melakukan pengujian kecekapan tenaga, termasuk syarat untuk Energy Star atau Canada Standards Association, di kemudahan UL di luar Mexico. Piawaian NOM yang berkenaan merangkumi:

“Kami tahu bahawa menavigasi landskap peraturan pasaran global adalah tugas yang kompleks dan mencabar. COVID-19 telah menambahkan satu lagi tahap kerumitan. Dengan designasi ini, pelanggan dapat menguji produk dan peralatan mereka lebih dekat dengan kemudahan pengeluaran mereka dan mengurangkan kelewatan akibat pandemik,” kata Helena Wolf, pengarah kanan bahagian Pensijilan Antarabangsa UL. “Kami bersedia untuk memenuhi keperluan akses pasaran global, dengan pakar dan kemudahan kami di seluruh dunia – untuk membantu memastikan kemasukan pasaran Mexico yang lancar.”

Latar Belakang UL

UL membantu mewujudkan dunia yang lebih baik dengan menerapkan sains untuk menyelesaikan cabaran keselamatan, jaminan dan kelestarian. Kami memperkasakan kepercayaan dengan membolehkan penggunaan produk dan teknologi baharu yang inovatif dengan selamat. Semua orang di UL berkongsi semangat dan keghairahan untuk menjadikan dunia tempat yang lebih selamat. Semua usaha kami, daripada penyelidikan bebas dan pembangunan piawaian, pengujian dan pensijilan, hinggalah kepada menyediakan penyelesaian analitik dan digital, membantu meningkatkan kesejahteraan global. Perniagaan, industri, pemerintah, pihak berkuasa pengawalseliaan dan masyarakat mempercayai kami agar mereka dapat membuat keputusan yang lebih bijak. Untuk mengetahui lebih lanjut, lawati UL.com. Untuk mengetahui lebih lanjut mengenai aktiviti bukan untung kami, lawati UL.org.

Hubungan Akhbar:Steven BrewsterULsteven.brewster@ul.com1+847.664.8425

Logo – https://ering.com.my/wp-content/uploads/2020/08/ul-majukan-keupayaan-untuk-pengilang-produk-dan-peralatan-elektronik-untuk-masuki-pasaran-mexico-dengan-pantas.jpg

Keywords: Computer/Electronics Consumer Electronics Household/Consumer/Cosmetics Publishing/Information Service Not for profit

Source: PRNEWSWIRE